open-index/open-wikipedia-markdown huggingface dataset:
戾太子

**漢戾太子**名**據**，武帝長子也，衛皇后所出。立為太子。

武帝年二十九乃生戾太子，甚愛之。及長，性仁恕溫謹，上嫌其材能少，不類己；而所幸王夫人生子閎，李姬生子旦、胥，李夫人生子髆，皇后、太子寵浸衰，常有不自安之意。上覺之，謂大將軍青曰：「漢家庶事草創，加四夷侵陵中國，朕不變更制度，後世無法；不出師征伐，天下不安；為此者不得不勞民。若後世又如朕所為，是襲亡秦之迹也。太子敦重好靜，必能安天下，不使朕憂。欲求守文之主，安有賢于太子者乎！聞皇后與太子有不安之意，豈有之邪？可以意曉之。」皇后聞之，脫簪請罪。太子每諫證伐四夷，上笑曰：「吾當其勞，以逸遺汝，不亦可乎！」 

上每行幸，常以後事付太子，宮內付皇后。帝用法嚴，多任深刻吏。太子寬厚，多所平反，雖得百姓心，而用法大臣皆不悅。皇后恐久獲罪，每戒太子，宜留取上意，不應擅有所縱舍。群臣寬厚長者皆附太子，而深酷用法者皆毀之。邪臣多黨與，故太子譽少而毀多。及衛青薨，臣下無復外家為據，競欲購太子。

征和元年，巫蠱事起，江充自以與太子及衛氏有隙，見上年老，恐晏駕後為太子所誅，因是為姦，言上疾祟在巫蠱。於是上以充為使者，治巫蠱獄。二年七月，江充等掘蠱太子宮，太子與皇后謀斬充，發兵，兵敗，衛皇后自殺，太子亡走湖縣，遭圍捕，自殺，史稱巫蠱之禍。

九月，武帝上頗知太子惶恐無它意，追悔，為之誅江充家，又作思子宮。

## 家屬

*父 漢世宗孝武皇帝 徹
*母 漢孝武衛皇后 子夫
*母氏未詳
**子 史王孫 進
共形場論

**共形場論**，一曰**保角場論**，屬量子場論之一支，專治共形對稱量子場之結構。斯結構，俗亦號為「一共形場論」。論中最著者，當屬二維共形場論，蓋以其具無窮維局部共形變換之羣，且與諸全純函數相應也。

凡弦論、統計力學、凝態物理諸門，皆有取於是焉。

## 論[[尺度不變|尺度]]與[[共形不變|共形]]之不變
夫尺度變易，實共形變易之一屬。
求諸量子場論，隨尺度之不變而隨共形之變易而遷者，蓋寡矣。
且於特定之境，尺度不變即寓共形不變之理。
由是，治斯學者，每混稱「尺度不變」與「共形不變」，弗加深辨。

## 二維共形場論
二維共形場論，含無窮維之局部共形變換羣。試以黎曼球面之共形場論觀之：其變換羣，雖集諸莫比烏斯之變易，且同構於PSL(2, **C**)，然其至微之共形變換，實成無窮維之維特代數。特須識者，斯論既經量子化，多生共形反常（又稱韋伊反常）之象。此象既彰，遂生一非零之中心荷，維特代數由是拓充，而為維拉索羅代數矣。

藉斯對稱之理，二維共形場論之科分益精。尤切者，可繫其原初算子與中心荷c之理。凡物理態所結之希爾伯特空間，皆為維拉索羅代數以c為定值之么正模。欲保全系之穏定，哈密頓之能譜，理當限於零與零之上。而世之最稱便者，乃維拉索羅代數之最高權表示也。

所謂手徵場者，全純場W(z)也。受維拉索羅代數之作用，其變換如左：

:L_n W(z)=-z^{n+1} \frac{\partial}{\partial z} W(z) - \Delta z^n W(z),
:\bar L_n W(z)=0.\,.

反手徵場之義，與此類同。論中以\Delta為手徵場之共形權。

昔有扎氏嘗證一理：有函數C，隨重整羣流之作而漸降，且適與二維共形場論之中心荷相埒。世稱「扎氏$C$定理」。由此推之，二維重整羣流，誠往而不返者也。

## 據


## 兼查

* AdS/CFT對應
* 算子積展開
* 頂點代數
* WZW模型
* 臨界點

## 攷

* Paul Ginsparg, *Applied Conformal Field Theory*. .
* P. Di Francesco, P. Mathieu, and D. Sénéchal, *Conformal Field Theory*, Springer-Verlag, New York, 1997. ISBN 0-387-94785-X.
* A.B Zamolodchikov, ``Infinite Conformal Symmetry In Two-Dimensional Quantum Field Theory,* Nucl.Phys.B241:333-380,1984. 
*A.B Zamolodchikov, ``Irreversibility' Of The Flux Of The Renormalization Group In A 2-D Field Theory,* JETP Lett.43:730-732,1986 http://www.jetpletters.ac.ru/ps/132/article_2272.shtml  (Russian version).
*弦论通俗演义（十九）
開集

**開集**者，拓撲之屬也。拓撲者，位相之本也。（詳見拓撲空間一文，本文聊論度量空間之開集而已。）

度量空間之**開集**者，**開球**之並也。開球者，無邊之球也，故開集為無邊之集。

## 定義
取一物（x）作心，取一正數（r）為半徑，凡與物相去小於半徑者，聚以成集，曰開球（「B(x;r) = \left \{ y|d(x,y) 」）。開球之並，曰開集。

或曰：開集（A）者，取任一點，必有以此點為心之開球，含于本集之內（「(\forall x\in A)\exists r B(x,r)\subseteq A」）

開集之補集，曰閉集。

## 性

* 度量空間，開集也，半徑一之開球之並也。（「A=\cup_{x\in A}B(x,1)」）
* 開球必開集也。
* 空集，開集也。
* 開集之並，開集也。
* 若干開集之交，開集也。
* 開集去閉集，開集也。

## 例

* 數線為度量空間，大于二而小于三之開區間（「(2,3)」），開集也。
* 數線為度量空間，小于二或大于三之者，聚以成集（「(-∞,2) ∪ (3,∞)」），開集也。
* 數線為度量空間，大于二而不大于三之半閉區間（「(2,3]」）非開集也。蓋以三為心之開球必不含于內。
* 不大于三之數為度量空間（「(-∞ 3]」），則大于二而不大于三之半閉區間，實以三為心，半徑為一之開球也。（「B(3,1)=(2,3]」）
* 平面為度量空間，不含邊界之多邊形內側，圓內側，橢圓內側，皆開集也。

## 注
閉集

**閉集**者，開集之補集也。開集者，位相之本也。（詳見拓撲空間一文，本文聊論度量空間之閉集而已。）

度量空間之**閉集**者，有邊之集也。

## 定義
閉集者，以其屬作收歛之柯西數列，則極限必在其中。

或曰：閉集者，其極限點之聚也。

取一物（x）作心，取一正數（r）為半徑，凡與物相去不大于半徑者，聚以成集，曰**閉球**（「\bar B(x;r) = \left \{ y|d(x,y) \le r \right \} 」）。

## 性

* 度量空間，閉集也。（「A=\cup_{x\in A}B(x,1)」）
* 空集，開集也。
* 閉集之交，閉集也。
* 若干閉集之並，閉集也。
* 閉球者，閉集也。
* 閉集去開集，閉集也。

## 例

* 數線為度量空間，不小于二且不大于三之閉區間（「[2,3]」），閉集也。
* 數線為度量空間，不小于二或不大于三之者，聚以成集（「(-∞,2] ∪ [3,∞)」），閉集也。
* 數線為度量空間，大于二而不大于三之半閉區間（「(2,3]」）非閉集也。蓋二乃其極限點。
* 不小于二之數為度量空間（「(2, ∞)」），則大于二而不大于三之半閉區間，三為心而半徑為一之閉球也（「\bar B(3;1) = (2,3] 」）。蓋二不在度量空間內，故非極限點也。
* 平面為度量空間，含邊界之多邊形內側，圓內側，橢圓內側，皆閉集也。
前二〇三年

**前二〇三年**，繼前二〇四年，下前二〇二年。

合中國**漢四年**。

## 是年大事

南越立國。

## 出生

## 逝世
前二〇一年

**前二〇一年**，繼前二〇二年，下前二〇〇年。

合中國**漢高帝六年**。

## 是年大事

## 出生

## 逝世
緊集

**緊集**者，緊閉之所也。

## 定義

緊集者，咸開覆蓋皆有有限子覆蓋也。

觀度量空間，緊集者，同乎咸序列必有收斂之子序列也。

## 性

*緊集之交，緊集也。
*若干緊集之並，緊集也。
*緊集之直積，緊集也。此乃吉洪諾夫定理，等價選擇公理。
*緊集之閉子集，緊集也。
*緊乃拓撲不變量也。

## 例

*歐幾里德空間之緊集，同乎有界之閉集也。故三角，矩形，圓，球，咸緊集也。

## 見
*波爾查諾-維爾斯特拉斯定理

## 注
陳省身

**陳省身**，嘉興人也，宣統三年九月初七生。民國二十三年，攻博士學位於漢堡大學。抗戰時，任教西南聯合大學。三十二年，赴普林斯頓高級研究所，得證高斯-邦內公式（Gauss-Bonnet Formula），創陳類，享譽微分幾何學界。

西元三十五年，授業於上海中央研究院；一九四九年，任芝加哥大學教授；一九六〇年，任加州大學伯克利分校教授，翌年，入籍美國。一九八一年，創美國國家數學研究所。

一九八四年，受聘為北京大學、南開大學名譽教授。翌年，任南開大學數學研究所所長。

一九八六年，中國數學會立「陳省身數學獎」。

二〇〇四年十二月三日卒於天津，年九十三。

陳著作等身，且歷任美國國家科學院士、中央研究院士，法國科學院、義大利國家科學院、英國皇家學會與中國科學院外籍院士。桃李滿門，門生有丘成桐、吳文俊、廖山濤、鄭紹遠等，咸為一時俊傑。



物理 幾何 是一家
共同攜手到天涯
 黑洞 單極 窮奧秘
纖維 聯絡 織錦霞
進化方程 孤立異 
對偶 曲率 瞬息 差
籌算竟有天人用
拈花一笑不言中
　　　　 陳省身


Shiing-Shen Chern.jpg|陳省身
南开大学陈省身墓园.jpg|陳省身塚


分類:中華民國列傳
分類:疇人
巫蠱之禍

漢武帝間，宮廷生變，太子見殺，事因巫蠱。史稱**巫蠱之禍**。

征和元年，巫蠱事起，武帝怒，殺後宮延及大臣，死者數百人。武帝心既以為疑，嘗晝寢，夢木人數千持杖欲擊帝，因是體不平。

江充自以與太子及衛皇后有隙，恐晏駕後為太子所誅，因是為奸，言帝之疾在巫蠱。帝遂使充為使，治巫蠱獄。充將胡巫掘地求偶人，捕蠱及夜祠、視鬼，染污令有處，輒收捕驗治，燒鐵鉗灼，強服之。民轉相誣以巫蠱，吏輒劾以為大逆無道；自京師、三輔連及郡、國，坐而死者前後數萬人。

二年七月，武帝春秋高，疑左右皆為蠱咒詛；有與無，莫敢訟其冤者。江充既知上意，因胡巫檀何言：「宮中有蠱氣，不除之，上終不差。」武帝及使充入宮，掘地求蠱，充先治後宮希夫人，以次皇后、太子宮，掘地縱橫。充云：於太子宮得大人龍多，又有帛書，所言不道。太子懼，將向甘泉，而江充持太子甚急。太子從石德計，謀斬江充。蘇文迸走，得亡歸甘泉宮，說太子無狀。武帝及使召太子。使者不敢進，歸報云：「太子反已成，欲斬臣，臣逃以歸。」

武帝大怒。於是從甘泉來，幸城西建章宮，詔發三輔近縣兵，部中二千石以下，丞相兼將之。太子亦遣使者矯制赦長安中都官囚徒，命少傅石德及賓客張光等分將；使長安囚如侯持節，發長水及宣曲胡騎，皆以裝會。侍郎馬通使長安，因追捕如侯，告胡人曰：「節有詐，勿聽也！」遂斬如侯，引騎入長安；又發楫棹士以予大鴻臚商丘成。初，漢節純赤，以太子持赤節，故更為黃旄加上以相別。
 
太子立車北軍南門外，召護北軍使者任安，與節，令發兵。安拜受節；入，閉門不出。太子引兵去，驅四市人凡數萬眾，至長樂西闕下，逢丞相軍，合戰五日，死者數萬人，血流入溝中。民間皆云太子反，以故眾不附太子，丞相附兵浸多。 

庚寅，太子兵敗，南奔覆盎城門。司直田仁部閉城門，以為太子父子之親，不欲急之，太子由是得出亡。東至湖縣，藏匿泉鳩裡；主人家貧，常賣屨以給太子。太子有故人在湖，聞其富贍，使人呼之而發覺。八月，辛亥。吏圍捕太子。太子自度不得脫，即入室距戶自經。山陽男子張富昌為卒，足蹋開戶，新安令史李壽趨抱解太子。主人公遂格鬥死，皇孫二人皆並遇害。 

九月，吏民以巫蠱相告言者，案驗多不實。武帝頗知太子惶恐無它意，而族滅江充家，焚蘇文於橫橋上。上憐太子無辜，乃作思子宮，為歸來望思之台於湖，天下聞而悲之。

## 據
宋·司馬光·《資治通鑒》卷二十二
歐幾里得

**歐幾里得**，古希臘人也，公元前三二五年生。蓋經典幾何之祖，集古希臘數學之大成者。

終其一生，庶幾授館於托勒密一世治下之亞歷山大港。集西元前七世紀以降古希臘幾何所研以邏輯之義，成「幾何」之學。著《幾何原本》，凡一十三卷，乃公理系統之始，不識者禁入柏拉圖學院。其學說，今曰歐氏幾何，獨尊泰西二千年。

著作頗豐，惜太半佚矣，尚有《已知數》、《割圖》、《光學》等傳世。

公元前二六五年卒。
漢孝成皇帝

**漢孝成皇帝**，諱驁，元帝長子也，甘露三年生，母王皇后，即王莽姑母也。

宣帝嫡孫也，深愛之，常伴先帝左右。初元二年四月立為太子。少好誦經、文辭，寬博謹慎，後忱於聲名，常假寵臣張放之名嬉於長安郊。帝嘗思改立次子康，因太子驁乃先帝愛孫，侍中史丹力太子，乃止。竟寧元年帝崩，驁以太子嗣。

帝用太后家人，任王鳳大司馬大將軍領尚書事。綏和元年任王莽大司馬。王氏自成帝間始得勢。寵趙飛燕，廢許皇后，改立飛燕。又納飛燕之妹合德為昭儀。

綏和二年，帝暴斃。史記「帝素強無疾病」，民間讙譁，咸歸咎趙昭儀，皇太后命王莽查察帝死因，趙昭儀卒自殺。張放知噩耗，亦自殺。葬延陵，子女均為趙皇后、昭儀殘害殺死，史稱「燕啄皇孫」。族子太子欣嗣位。

成帝間，漢政日敗。帝縱情聲色、淫慾無度，豪強兼併，漢朝日衰。

嘗立廟號**統宗**，建武間除。

## 家屬

*父 漢孝元皇帝 奭
*母 漢孝元王皇后 政君
*妻 漢孝成許皇后
**子 (失)
**女 (失)
*妻 漢孝成趙皇后
*妻 漢孝成班婕妤
**子 (早夭)
*妻 漢孝成趙婕妤

## 據
*《漢書·成帝紀》
*《資治通鑒》卷三十一至三十三
漢孝哀皇帝

**漢孝哀皇帝**，諱欣，元帝庶孫、定陶恭王康子也，河平二年生，母丁氏。

三歲襲為定陶王。既長，好文辭法律。

成帝諸子皆不壽，遂於綏和元年立欣為太子。翌年帝崩，以太子嗣。

欲尊大母傅氏、生母丁氏為太后，王莽以為不可，辭大司馬。王氏暫失勢。

帝好龍陽，愛宮中舍人御史董恭子賢。建平二年，拜賢為黃門郎，獨寵董賢，元壽元年晉賢為大司馬。欲禪讓賢，朝臣反對而作罷。帝嘗與賢午休相擁而眠，覺時賢尚未醒，乃命人割裂衣袖起身，以免驚醒賢。即「斷袖之癖」之由來。

帝雅性不好聲色，時覽卞射武戲。即位痿痺，末年寖劇，元壽二年崩，葬義陵。無子，王氏擁族子衎為帝。

## 家屬

* 父 漢定陶恭王 康
* 母 丁太后
* 妻 漢孝哀皇后
* 妻 漢孝哀董昭儀

## 據
* 《漢書·哀帝紀》
漢昌邑哀王

**漢昌邑哀王**，名髆，武帝子也。天漢四年立，初李廣利、劉屈氂謀立髆為太子，帝覺而滅二人族。十一年而薨。子賀嗣。

### 家屬

*父 漢世宗孝武皇帝 徹
*母 漢孝武李夫人

*母氏未詳
**子 漢廢帝昌邑王 賀
漢趙幽王

**漢趙幽王**，名友，高帝子也，十一年立為淮陽王。趙隱王死，惠帝元年遷王趙。友以諸呂女為后，不愛，愛它姬。諸呂女怒去，讒之于太后曰：「王曰：『呂氏安得王？太后百歲後，吾必擊之。』」太后怒，以故召趙王。趙王至，置邸不見，令衛國守之，不得食。其群臣或竊饋之，輒捕論之。趙王餓，乃歌曰：「諸呂用事兮，劉氏微；迫脅王侯兮，強授我妃。我妃既妒兮，誣我以惡；讒女亂國兮，上曾不寤。我無忠臣兮，何故棄國？自快中野兮，蒼天與直！于嗟不可悔兮，寧早自賊！為王餓死兮，誰者憐之？呂氏絕理兮，托天報仇！」遂幽死。以民禮葬之長安。徙梁王恢王趙。

高后崩，文帝即位，復立幽王子遂為趙王。
漢趙共王

**漢趙共王**，名恢，高帝六子也。十一年，梁王彭越誅，立恢為梁王。梁王恢十六年，趙幽王死，呂后徙恢王趙，恢心不樂。太后以呂產女為趙王后，王后從官皆諸呂也，內擅權，微司趙王，王不得自恣。王有愛姬，王后鴆殺之。王乃為歌詩四章，令樂人歌之。王悲思，六月自殺。太后聞之，以為用婦人故自殺，無思奉宗廟禮，廢其嗣。
刊行

**刊行**，今謂**出版**，印刷以發行之謂。

## 辨名
昔以木版印刷，刻於文版，版材多梓木，故又謂之**上梓**、**付梓**。刊印之後，行諸世人，故又謂**版行**、刊行、**鐫行**。
貞觀

**貞觀**為唐太宗李世民之年號，始於公元六二七年，止於六四九年，凡二十三年。
## 大事
*貞觀之治
*十五年，文成公主入藏
## 生
*貞觀二年，唐高宗。
*四年，狄仁傑。
*十二年，惠能。
*十六年，駱賓王。
## 卒
*貞觀二年，屈突通。
*四年，杜如晦。
*六年，張公謹。
*九年，唐高祖。
*九年，劉政會。
*十年，文德順聖皇后。
*十二年，秦瓊。
*十二年，柴紹。
*十二年，虞世南。
*十三年，王珪叔玠。
*十四年，李孝恭。
*十六年，段志玄。
*十七年正月，魏徵薨。
*十七年，侯君集。
*二十年，鄖公張亮。
*二十一年，高士廉。
*二十二年，馬周。
*二十二年，蕭瑀。
*二十二年，房玄齡。
*二十三年，李靖。
*二十三年，唐太宗。
## 紀年
:
:
:
漢孺子嬰

**漢孺子**，名嬰，宣帝玄孫也，元始五年生。

元始五年，王莽鴆殺平帝，立二歲之嬰。嬰少，未即位，立為皇太子。莽自稱攝皇帝，車馬司儀無異皇帝，唯稱臣於覲孺子、王太皇太后。得太皇太后准，自封安漢公，以周公、伊尹自居，改元居攝。初始元年，改攝皇帝為假皇帝；同年，莽稱漢高帝要其入繼，逼嬰禪讓，建國號新，尊王太皇太后為皇太后，嬰為定安公。

漢自高祖初興，凡二百一十五年，至孺子嬰中斷。

更始三年為更始帝鴆殺。
洪武

**洪武**，明太祖朱元璋之年號也，始於公元一三六八年，止於一三九八年，凡卅一年。成祖朱棣稱帝後廢建文年號，易建文四年為洪武三十五年。洪武乃中國一世一元制之始，凡此以降，年號即帝之別稱也，如明太祖亦稱洪武帝。
## 大事
## 生
## 卒
洪武八年，國師劉基卒
## 紀年
:
:
:
:
中東

**中東**者，古之大食，是為其源。其土之境，蓋地中海之東，是海之南，亦併其海之東至波斯灣，腹地甚闊。二大古文明，悉源於此也，二大者何？曰古挨及，曰兩河。

夫中東之稱，歐洲中心論之語也，然究其論者，何以呼之曰中東？實乃方位遠近之故，何謂也？蓋歐羅巴以東，二區之界也。有何二區？曰近東，曰遠東。是故中東之地，亞非利加、歐亞大陸過渡之帶也。

夫中東之地，其狀甚繁，或起或伏，或沙漠，或高山，或高原，或草原，亦或沖積平原。然其氣候，四季皆乾且燥也，何以故？蓋副熱帶高壓所致耳。是地之民，自古即事牧、農二業，然近世之年，經濟勃興，皆因石油開採之故也。

中東之民，主伊斯蘭教，是為三大宗教之源。有何三大？曰猶太，曰基督，曰伊斯蘭。然阿拉伯與猶太之民，自古時有干戈，時至今日，其紛未斷，何以故？蓋種族、宗教之異也。
朝鮮半島

**朝鮮半島**，又名**韓半島**，在亞洲東北。右為日本海，左為黃海，北鄰中國、俄羅斯，南隔朝鮮海峽望日本，有「東亞陸橋」之稱。多山地、高原，太白山脈臥於斯以「豸」字，故北高南低，東峻西平也。其支脈沿西南沒於黃海，至灣澳、島嶼，爲數眾多。氣候屬溫帶季風氣候。氣溫、雨量，南北漸次。其北略乾冷，南而暖濕。今其土二分：南為大韓民國，北為朝鮮民主主義人民共和國。
中南半島

**中南半島**，亦曰**東洋半島**、**印度支那**，地處亞細亞東南，為亞細亞四大半島之一。介於印度洋、太平洋二洋間，自古即今為東西航線，歐、亞、非之帆皆以此為徑。多山地，為中國橫斷山脈之延伸地，其川亦多為南北縱走，故陸上交通甚不便。屬熱帶季風氣候，夏雨冬乾。其上有社稷六：緬甸、寮國、越南、泰國、柬埔寨、馬來西亞。黔首多信佛教，僅馬來西亞信伊斯蘭教，越南屬大乘，餘則為小乘。
元年

## 大事
*王莽擢升太傅，封安漢公。
*漢置羲和，秩二千石。
*漢置古太師、太保之官。
*漢封魯頃公八世孫公子寬為褒魯侯，奉周公祀。
*漢封褒成君孔霸曾孫孔均為褒成侯，奉孔子祀。
## 生

## 卒
*二月，朔方廣牧女子趙春病死。
*漢大司馬董賢。
*漢孝成趙皇后飛燕。
空師

**空師**，通名**空軍**，當三大軍種，亦成軍最晚者，極空行之技以成。其職乃制敵於空，以保水陸之師仰視無敵，另又擊水陸之敵，為開路。

大凡空軍賴飛機以行空戰鬥，然飛機之器極先進複雜，非常人可用，須練極精之士操之，謂之**飛行員**。保修以地勤人員及設備，並備機場為本營，謂之**空軍基地**，為保其不為敵所壞，少量步軍亦有之。

分類:戎
建文

**建文**，明惠帝朱允炆之年號也，始於西元一三九九年，止於一四〇二年，凡四年。成祖即位，廢建文年號，仍洪武。
## 大事
*靖難之變
*建文四年，燕軍陷南京，惠帝不知所蹤，燕王朱棣稱帝。
## 生
## 卒
## 紀年
:
三十六計

*六六三十六，數中有術，術中有數。陰陽變理，機在其空。機不可設，設則不中。*——總說

**《三十六計》**，中國古兵書也。三十六計一語，先於著書之年，可考至劉宋將檀道濟，《南齊書·王敬則傳》曰：「檀公三十六策，走為上計，汝父子唯應走耳。」。後人襲此語，宋惠洪《冷齋夜話》云：「三十六計，走為上計。」及明末清初，引此語者更多矣。是故有意者嘗集群書，撰成《三十六計》。惟實著者何人，著書何時，則無可考也。

書共六分，既勝戰計、敵戰計、攻戰計、混戰計、並戰計、敗戰計。前三乃佔優所使之計，後三乃處劣所使之計。每計各含六計，凡三十六計。其計名，有源典故者，如「圍魏救趙」、「假道伐虢」；有源用兵之術者，如「以逸待勞」、「聲東擊西」；有源古詩者，如「李代桃僵」、「擒賊擒王」；有借成語者，如「金蟬脫殼」、「指桑罵槐」，所源甚廣。每計之解，均系《易經》陰陽變化之理及古兵家剛柔、奇正、攻防、彼己、虛實、主客諸策推演而成。解後之按，多引先宋之戰例並孫武、吳起、尉繚子諸兵家之語。此外亦有總說及跋。

## 全
### 勝戰計

一、瞞天過海︰備周則意怠，常見則不疑，陰在陽之內，不在陽之外。太陽，太陰。

二、圍魏救趙︰共敵不如分敵，敵陽不如敵陰。

三、借刀殺人︰敵已明，友未定。引友殺敵，不自出力。以損推演。

四、以逸待勞︰困敵之勢，不以戰﹔損剛益柔。

五、趁火打劫︰敵害之大，就勢取利。剛決柔也。

六、聲東擊西︰敵志亂萃，不虞，坤下兌上之象。利其不自主而取之。

### 敵戰計

七、無中生有︰誑也，非誑也，實其所誑也。少陰，太陰，太陽。

八、暗渡陳倉︰示之以動，利其靜而有主，益動而巽。

九、隔岸觀火︰陽乖序亂，陰以待逆。暴戾怒睢，其勢自斃。順從動豫，豫以順動。

十、笑裏藏刀︰信而安之，陰以圖之，備而後動，勿使有變，剛中柔外也。

十一、李代桃僵︰勢必有損，損陰以益陽。

十二、順手牽羊︰微隙在所必乘，微利在所勿得。少陰，少陽。

### 攻戰計

十三、打草驚蛇︰疑以叩實，察而後勤。覆者，陰之媒也。

十四、借屍還魂︰有用者，不可借。不能用者，求借。借不能用者而用之，匪我求蒙童，蒙童求我。

十五、調虎離山︰待天以困之，用人以誘之，往蹇來返。

十六、欲擒故縱︰逼則反兵；走則減勢。緊隨勿迫，累其氣力，消其斗志，散而後擒，兵不血刃。需，有孚，光。

十七、拋磚引玉︰類以誘之，擊蒙也。

十八、擒賊擒王︰摧其堅，奪其魁。以解其體。龍戰在野，其道窮也。

### 混戰計

十九、釜底抽薪︰不敵其力，而消其勢，兌下乾上之象。

二十、混水摸魚︰混水摸魚乘其陰亂，利其弱而無主。隨，以向晦入宴息。

二十一、金蟬脫殼︰存其形，定其勢，友不疑，亂不動，巽而止，蠱。

二十二、關門捉賊︰小敵困之，剝，不利有攸往。

二十三、遠交近攻︰形禁勢格，利從近取，害以遠隔，上火下澤。

二十四、假道伐虢︰兩大之間，敵脅以從，我假以勢。困，有言不信。

### 並戰計

二十五、偷樑換柱︰頻更其陣，抽其勁旅，待其自敗，而後乘之。曳其輪也。

二十六、指桑罵槐︰大凌小者，警以誘之。剛中而應，行險而順。

二十七、假癡不癲︰寧偽作不知不為，不偽作假知妄為；靜不露機，雲雷屯也。

二十八、上屋抽梯︰假之以便，唆之使前，斷其援應，陷之死地。遇毒，位不當也。

二十九、樹上開花︰借局布勢，力小勢大。鴻漸於陸，其羽可用為儀也。

三十、反客為主︰乘隙插足，扼其主機，漸之進也。

### 敗戰計

三十一、美人計︰兵強者，攻其將；將智者，伐其情。將弱兵頹，其勢自萎。利用御寇，順相保也。

三十二、空城計︰兵虛者虛之，疑中生疑；剛柔之際，奇而復奇。

三十三、反間計︰疑中之疑，比之自內，不自失也。

三十四、苦肉計︰人不自害，受害必真。假真真假，間以得行。童蒙之吉，願以巽也。

三十五、連環計︰將多兵眾，不可以敵，使其自累，以殺其勢。在師中吉，承天寵也。

三十六、走為上策︰全師避敵。左次無咎，未失常也。

## 據
* 孫子兵法與三十六計 
* 三十六計探源
中國時區

**時區**者，時間之區劃也。**[[中國]]**之大，合有五。國共分治，夾岸俱以東八時區為率，惟別以所稱。大陸者，北京時間也。臺灣者，中原標準時間、國家標準時間、臺北時間，並稱臺灣時間也。香港者，香港時間也http://www.hko.gov.hk/nts/ntimec.htm 。澳門者，澳門標準時間也http://www.smg.gov.mo/geo/time_service/c_i_timeservice.htm。
漢 (釋義)

**漢**可為︰

*炎漢；
*十六國也，見漢趙；
*十六國也，見成漢；
*五代之漢；
*十國之北漢；
*十國之南漢；
*漢人也
*漢語也
*武漢市略稱漢。
永樂

**永樂**，明成祖朱棣之年號也，始於西元一四〇三年，止於一四二四年，凡二十二年。
## 大事
*三年六月，鄭和使西洋。
*四年十一月，《永樂大典》成書
*五年十二月，鄭和二使西洋。
*十八年，遷都北京
## 生
## 卒
## 紀年
:
:
:
一百年

其可：
* 一百年。
* 公曆之公元百年。
* 公曆之二〇一一年，亦民國一〇〇年。
永樂 (釋義)

**永樂**可指︰
* 北京通州區一地名，請閱**[[永樂店鎮]]**；
* 隋末唐初民變首領**[[郭子和]]**之號；
* 五代張遇賢之年號，請閱**[[永樂 (張遇賢)]]**；
* 十六國張重華之年號，請閱**[[建興 (晉愍帝)]]**；
* 宋時民變首領方臘之年號，請閱**[[永樂 (方臘)]]**；
* 明成祖之年號，請閱**[[永樂]]**；
* 明永樂年間之大典，請閱**[[永樂大典]]**；
* 高句麗好太王之年號，請閱**[[永樂 (高句麗)]]**。
夏 (釋義)

**夏**可為：

*四時也，請閱夏；
*三代之夏；
*十六國也，見胡夏；
*隋末竇建德所立之國；
*宋時有夏，在朔方；
*姓氏也，請閱夏氏。
洪熙

**洪熙**，明仁宗朱高熾之年號也，始於一四二五年，凡一年。
## 大事
## 生
## 卒
## 紀年
:
宣德

**宣德**，明宣宗之年號也，始於西元一四二六年，止於一四三五年，凡十年。
## 大事
## 生
## 卒
## 紀年
:
貞觀 (釋義)

**貞觀**可指︰
* 中國唐太宗李世民之年號，請閱貞觀；
* 西夏崇宗李乾順之年號，請閱貞觀 (西夏)；
* 日本清和陽成二天皇之年號，請閱貞觀 (日本)。
正統 (明)

**正統**，明英宗之第一年號也，始於西元一四三六年，止於一四四九年，凡十四年。

## 大事
*十四年八月十五（陰曆），土木堡之變。

## 生

## 卒

## 紀年
:
:
景泰 (年號)

:景泰亦為一縣之名，請閱景泰縣。

**景泰**，明代宗之年號也，始於西元一四五零年，止於一四五七年，凡八年。

## 大事

## 生

## 卒

## 紀年
:
史記

《**史記**》者，漢太史令司馬遷之所撰也。初，遷父談有志撰述，屬草未就而歿。遷繼其遺志，論次歷代史料，遂成一家之言。父子相承，皆司職史官，故俱稱「太史公」。其書本名《**太史公書**》，亦曰《**太史公記**》，逮及魏、晉，始易今名。

其書起自黃帝，下迄武帝太初，抽繹二千五百載之事，實為通史之冠，紀傳之祖。其體有五：

# 本紀十二，以序帝王之事；
# 世家三十，以載諸侯之情；
# 列傳七十，以納奇人異文；
# 表十，以列年代爵位；
# 書八，以述政事制度。

所謂紀傳體者，乃因人以成文，與編年體互為表裏。

遷於每篇之末，悉志其思致，冠以「太史公曰」。其評超妙冷靜，洞察世故，學人以爲此書之髓。

《史記》卷帙，亦傳東島。瀧川資言著《史記会注考證》。
戟

**戟**，兵也，始見於商，盛於周，初以青銅鑄。戰國時改鑄鐵，合戈、矛為一體，突如矛，掃如戈，兼勾、啄、撞、刺。或柄木，或柄竹，長短有別；車戟長，騎戟次之，步戟最短。長者謂之長戟，以雙臂使；短者謂之短戟，單手可使，或雙臂並持，故又稱雙戟。南北朝後漸為槍所代，遂成儀仗、衛門之器。
## 長戟
商時戟興，至周有十字戟。春秋戰國時厭其不力，以青銅戟代之。青銅戟合青銅矛戈頭，與戈、殳、夷矛、酋矛，合稱「車之五兵」，為車戰之鋒。春秋末多用步騎，亦配之。吳、越、楚之地有「多戈戟」，即柄上多戈頭也。

戰國末，鋼代銅兵，遂有刺、援合鑄之戟頭，成卜字戟。西漢末，戟枝上曲，及漢更甚。此戟擅刺，卻已失勾、啄。

晉後兵多使矛，及隋唐時長刀盛，喜舞戟，遂成舞具。至宋，少戰多儀仗，稱「棨戟」。
## 短戟
清兵使月牙短戟，亦稱**手戟**，除月牙刃外，上有尖鋒、曲鉤，亦可勾、刺、割、钂。
成漢

**成漢**者，十六國也，國姓李，巴之氐也。永寧元年，李特率西北流民於蜀。永安元年其子李雄號成都王，越明年稱帝，建國號**成**，都成都。玉恆四年，雄侄李壽改國號為漢，故史稱**成漢**。嘉寧二年，晉桓溫陷成都，漢亡。割據益州之地，凡四十三年，歷五帝。

## 成漢世系

* 成始祖景皇帝特　武帝父也，追尊
* 成秦文王流　武帝叔也，追尊
* 成太宗武皇帝雄
* 成哀皇帝班
* 成邛都幽公期
改國號漢
* 漢獻皇帝驤　昭文帝父也，追尊
* 漢中宗昭文皇帝壽
* 漢末主勢
亡於晉
天順 (明)

**天順**，明英宗之第二年號也，始於西元一四五七年，止於一四六四年，凡八年。

## 大事

## 生

## 卒

## 紀年
:
成化

**成化**，明憲宗朱見深之年號也，始於西元一四六五年，止於一四八七年，凡二十三年。

## 大事
*十一年，朱祐樘立為太子
*二十年，華北大旱；居庸關地震

## 生
*十一年，明文學家李夢陽

## 卒
廿三年，明憲宗崩

## 紀年
:

:

:
亞美利加洲

**亞美利加洲**，簡稱**美洲**，大地西極之域也。習以二分，南北相稱。東瀕大西洋，西臨太平洋，南北相連。其幅員蓋四千二百五十萬里強，占天下八分有一。北接極寒，南臨重洋，縱橫萬里，為天下最長之陸。

地勢之形，巨嶺縱貫南北，號曰科迪勒拉山。其脈西臨太平洋者，峻嶺層巒，高聳入雲。東麓漸緩，遂成沃野。北有楯地，廣袤無際。中有平原，土沃物阜。南有密林，蒼翠蔽天。江河縱橫，泱泱大水，首推密西西比河，為天下第二大川。亞馬遜橫貫南境，水量甲天下。諸水奔流，灌溉萬頃。五大湖居北，淡水積聚，為天下之最。

其地幅員廣闊，故氣序萬殊。北極凜冽，寒徹骨髓。赤道炎熱，四序如夏。中部溫涼，氣候適人。東南多驟雨，中部屢起龍捲，此其異也。

昔為荒域，渺無人煙。後有人自亞細亞涉冰而至，考其遺跡，去今二萬載矣。其後復有族群遷徙，遂成部落。千載之前，維京人航海至此，立居北境。因天寒地凍，不能久處，遂棄去。史稱萊夫·埃里克森首建居所，惜未能長存。

一四九二年，有哥倫布者，受西班牙王命，遠涉重洋，始達是地。自此歐人蜂擁而至，遂通四海。諸國爭相立殖民地，土著凋零，非一日之故也。迨至十八世紀末，北美諸邦叛離英國，建國曰美利堅合眾國。其後南方諸國相繼獨立。今為三十五國，各自為政。

其地寶藏豐富，金銀銅鐵，無所不有。智利出銅，秘魯產銀，諸國富藏，稱冠天下。石油之利，首推委內瑞拉、美利堅。五穀百果，遍地豐饒。大豆、玉米、甘蔗、咖啡，產量冠於寰宇。美利堅、巴西、阿根廷，皆為糧倉。工業之盛，推美利堅為天下第一，次有加拿大、巴西、墨西哥，各擅勝場。商賈往來，舟車通達，天下稱便。

今有人口十億有奇，居天下五分之一強。其中美利堅、巴西、墨西哥最為稠密。語言通行者三：英語行於北，西班牙語及葡萄牙語行於南。土著方言猶存，然日就式微。設學校，立書院，廣育人才。知識之學，格物致知，與歐並駕。多崇耶穌之教，然亦有奉他教者。土著舊俗，存者蓋寡。
廣成子

**廣成子**者，古仙人也。居崆峒之山，石室之中，黃帝聞而造焉。曰：「敢問至道之要。」廣成子曰：「爾治天下，禽不待候而飛，草木不待黃而落，何足以語至道？」黃帝退而閑居三月，後往見之，膝行而前。再拜請問治身之道。廣成子答曰：「至道之精，杳杳冥冥，無視無聽。抱神以靜，形將自正。必凈必清，無勞爾形，無搖爾精，乃可長生。慎內閉外，多知為敗。我守其一，以處其和，故千二百歲，而形未嘗衰。得我道者上為皇，失吾道者下為土。將去汝入無窮之門，游無極之野，與日月參光，與天地為常。人其盡死。而我獨存矣。」

## 據
*李昉等《太平廣記》卷一·神仙一
*《莊子》在宥第十一
弘治

**弘治**，明孝宗之年號也，始於西元一四八八年，止於一五〇五年，凡十八年。
## 大事
### 弘治元年
*夏，略陽大旱。至冬，人相食。
*金華大旱。
*武昌、漢陽、辰州、常德、黃陂、德安旱；荊州、慈利、華容、安鄉大旱，人相食。
### 弘治二年
*夏，沔陽大旱。
*綿竹大旱。
*蘇州有隕石墮地，自西北至東南，大如車輪，光芒如晝，墮地響振三百里，雞犬皆鳴吠。
### 弘治四年
*武義大旱。
*五月，祁陽旱。
### 弘治五年
*春正月，東昌府等處旱，大饑。
### 弘治七年
*十月，會稽、餘姚不雨，至次年 三月。
### 弘治八年
*春，潞州、寧鄉大旱。
*春夏大旱。知州、馬暾、齋禱清 獄斷刑，茹素、庖人以乾腊進，揮去之曰：欺人能自欺 乎。乃出，就外是夕雨。
*七月，西北諸省大旱。
### 弘治十二年
*三月至五月，餘姚不雨。 
*夏、秋、冬三時不雨，井塍、溪 塘皆涸。是歲，詔悉蠲田租。
### 弘治十六年
*五月，京師大旱。
### 弘治十七年
*春正月至秋九月，武定州不雨。
*春至秋，榆次、太谷、蒲州不雨。田禾枯死，秋田不種，赤地遍境，米價騰涌，民食不足，有剝樹皮以充饑者，寧鄉亦饑。
## 生
## 歿
## 紀年
:

:

## 考
*欽定古今圖書集成/曆象彙編/庶徵典/第九十二卷
正德 (明)

**正德**，明武宗之年號也，始於西元一五〇六年，止於一五二一年，凡十六年。

## 大事

## 生

## 卒

## 紀年
:

:
夫妻

**夫妻**，五倫也。古云孤陰不生，獨陽不長，故天地配以陰陽；男以女為室，女以男為家，偶以夫婦。儒家以修身、齊家、治國、平天下為要，而夫妻一倫，乃修身齊家必經之段，敞成此者，則可進以天下，不然，無以天下國家為。

男女嫁娶，古須有父母之命、媒妁之言，今人多不從之，由己所擇。古人嫁娶，禮須六禮之周，好合二姓之好。且同姓不婚，自周禮始皆然。女家受聘禮，謂之許纓；新婦謁祖先，謂之廟見。文定納采，皆為行聘之名；女嫁男婚，謂了子平之願。故至若禮重親迎，所以正人倫之始；詩首好逑，所以崇王化之原。

今人嫁娶，多擺酒席，筵請親朋，後夫妻共度蜜月，以為二人世界也。

## 稱謂
### 婚姻
*蹇修與柯人，皆是媒妁之號；冰人與掌判，悉是傳言之人。
*女嫁曰于歸，男婚曰完娶。
*聘儀曰雁幣，卜妻曰鳳占。
*成婚之日曰星期，傳命之人曰月老。
*下採即是納幣，合巹系是交杯。
*執巾櫛，奉箕帚，皆女家自謙之詞；嫻姆訓，習內則，皆男家稱女之說。
*綠窗是貧女之室，紅樓是富女之居。
*桃夭謂婚姻之及時．摽梅謂婚期之已過。
*漢武與景帝論婦，欲將金屋貯嬌；韋固與月老論婚，始知赤繩系足。
*藍田種玉，雍伯之緣；寶窗選婚，林甫之女。
*架鵲橋以渡河，牛女相會；射雀屏而中目，唐高得妻。

### 夫妻
*夫謂妻曰拙荊，又曰內子；妻稱夫曰藁砧，又曰良人。
*賀人娶妻，曰榮偕伉儷；留物與妻，曰歸遺細君。
*受室即是娶妻，納寵謂人娶妾。
*正妻謂之嫡，眾妾謂之庶。
*稱人妻曰尊夫人，稱人妾曰如夫人。
*結髮系是初婚，續絃乃是再娶。
*婦人重婚曰再醮，男子無偶曰鰥居。
*如鼓瑟琴，夫妻好合之謂；琴瑟不調，夫婦反目之詞。
*牝雞司晨，比婦人之主事；河東獅吼，譏男子之畏妻。

## 形式
夫妻之結合，於世上形式各異，概述如下：
*單偶制，或專偶制：一夫僅配一妻，反之亦然，並忠於盟誓。
*偶婚制：一夫配一妻，反之亦然，然可與他人同居之，且可隨意離合。
*血婚制：若干兄弟姊妹相互通婚。
*普那路亞婚制：數姊妹共侍一夫，或數兄弟共有一妻。
*一夫多妻制：一夫配多妻，有二類，一為僅一正室，餘為妾，一為全為平妻。
*一妻多夫制：一妻配多夫。
*同性婚姻：具爭議之結合，有違倫常，然今人亦有受者。

## 紀念
結婚週年亦有別名，此泰西之俗也，於華夏，近或有從之:

*一年︰紙婚
*二年︰布婚
*三年︰皮婚
*四年︰絲婚、絹婚
*五年︰木婚
*六年︰鐵婚
*七年︰銅婚、毛婚
*八年︰電器婚、青銅婚
*九年︰陶器婚
*十年︰錫婚
*十一年︰鋼婚
*十二年︰麻婚
*十三年︰花邊婚
*十四年︰象牙婚
*十五年︰水晶婚
*二十年︰瓷婚
*二十五年︰銀婚
*三十年︰珍珠婚
*三十五年︰珊瑚婚、翡翠婚
*四十年︰紅寶石婚
*四十五年︰藍寶石婚
*五十年︰金婚
*五十五年︰翠玉婚、綠寶石婚
*七十年︰白金婚
*七十五年︰鑽婚

## 參見
*婚禮
*愛情
*同居
*離婚
*外遇
*民事結合
*七出三不去

## 據
帕斯卡

thumb|right|帕斯卡
**帕斯卡**（**Blaise Pascal**）者，法國克萊蒙人也，一六二三年六月十九日生，世貴顯。年九歲，舉家遷巴黎。年十七，著圓錐論，笛卡兒甚賞識之。此書雖軼，然其載之「帕斯卡定理」傳世迄今。一六四二年，始製計算機。一六五四年皈依天主教，好詹森派学说。一六六二年八月十九日，故於巴黎，时年四十。

其畢生致力格致，若「機率論」、「帕斯卡原理」。亦工哲理，倡合格致、上蒼於一體。

## 著
* 《圓錐論》
* 《幾何精神》
* 《思想錄》

分類:波旁列傳
分類:疇人
分類:基礎之文
兄弟

縮圖|姐妹
**兄弟**，儒家五倫之一。常指同父母生，亦有同父異母或反之者，故為血親之系。敞二人相知相識，亦有結義為兄弟者。敞為女者，則曰**姊妹**也。古語有云︰「天下無不是底父母，世間最難得者兄弟。」兄友弟恭，世之善者，是因仁亦始於孝悌也。

## 稱謂
* 玉昆金友，羨兄弟之俱賢；伯壎仲篪，謂聲氣之相應。
* 兄弟既翕，謂之花萼相輝；兄弟聯芳，謂之棠棣競秀。
* 患難相顧，似鶺鴒之在原；手足分離，如雁行之折翼。
* 元芳季芳俱盛德，祖太丘稱為難弟難兄；宋郊宋祁俱中元，當時人號為大宋小宋。
* 煮豆燃萁，謂其相害；斗粟尺布，譏其不容。
* 兄弟鬩牆，謂兄弟之鬥狠；天生羽翼，謂兄弟之相親。

## 另見
* 家族
* 同胞

## 據
* 明程登吉·《幼學瓊林》
父子

**父子**，儒家五倫之一。血親之係，**父女**、**母子**、**母女**俱等價之也。古語有云︰「養不教，父之過」及「慈母多敗兒」者，故父母有教子女之職，子女則有侍奉父母之責。父慈子孝，世之善者，是因仁亦始於孝悌也。

## 稱謂
*父子俱賢，曰是父是子。
*祖稱王父，父曰嚴君。
*父母俱存，謂之椿萱並茂；子孫發達，謂之蘭桂騰芳。
*喬木高而仰，似父之道；梓木低而俯，如子之卑。
*蓋父愆，名為幹蠱；育義子，乃曰螟蛉。
*生子當如孫仲謀，曹操羨孫權之語；生子須如李亞子，朱溫嘆存勖之詞。
*菽水承歡，貧士養親之樂；義方是訓，父親教子之嚴。
*紹箕裘，子承父業；恢先緒，子振家聲。
*具慶下，父母俱存；重慶下，祖父俱在。
*燕翼貽謀，乃稱裕後之祖；克繩祖武，是稱象賢之孫。
*稱人有令子，曰鱗趾呈祥；稱宦有賢郎，曰鳳毛濟美。
*弒父自立，隋楊廣之天性何存；殺子媚君，齊易牙之人心何在。
*分甘以娛目，王羲之弄孫自樂；問安惟點頷，郭子儀厥孫最多。
*和丸教子，仲郢母之賢；戲綵娛親，老萊子之孝。
*毛義捧檄，為親之存；伯俞泣杖，因母之老。
*慈母望子，倚門倚閭；遊子思親，陟岵陟屺。
*愛無差等，曰兄子如鄰子；分有相同，曰吾翁即若翁。
*長男為主器，令子可克家。
*子光前曰充閭，子過父曰跨竈。
*寧馨英畏，皆是羨人之兒；國器掌珠，悉是稱人之子。
*可愛者子孫之多，若螽斯之蟄蟄；堪羨者後人之盛，如瓜瓞之綿綿。

## 據
*明程登吉《幼學瓊林》
友

**友**者，知己之人也，列於五倫。諺語有云︰「酒逢知己千杯少，話不投機半句多。」「人生得一知己，死而無憾。」友以義合，當展切偲之誠。肝膽相照，斯為腹心之友；意氣不孚，謂之口頭之交。

與善人交，如入芝蘭之室，久而不聞其香；與惡人交，如入鮑魚之肆，久而不聞其臭。故識友須辦真心友，莫誤交小人。與朋友相對者，謂之敵人。

## 稱謂
*爾我同心，曰金蘭；朋友相資，曰麗澤。
*父所交遊，尊為父執；己所共事，謂之同袍。
*心志相孚為莫逆，老幼相交曰忘年。
*刎頸交，相如與廉頗；總角好，孫策與周瑜。
*膠漆相投，陳重之與雷義；雞黍之約，元伯之與巨卿。
*彼此不合，謂之參商；爾我相仇，如同冰炭。
*伯牙絕弦失子期，更無知音之輩；管寧割席拒華歆，調非同志之人。
*分金多與，鮑叔獨知管仲之貧；綈袍垂愛，須賈深憐范叔之窘。

## 據
*明程登吉《幼學瓊林》
君臣

**君臣**，儒家五倫之一。古之君專指帝皇，君為臣綱，君要臣死，臣不得不死，然今人多言之為愚忠也。今之君，顧主也、臣，顧員也，二者束以合約，合則並進，不合則散。

## 稱謂
### 君
*陛下，尊稱天子；殿下，尊重宗藩。
*皇帝即位曰龍飛，人臣覲君曰虎拜。
*皇帝之言，謂之綸音；皇后之命，乃稱懿旨。
*椒房是皇后所居，楓宸乃人君所蒞。
*天子尊崇，故稱元首；臣鄰輔翼，故日股肱。
*龍之種，麟之角，俱譽宗藩；君之儲，國之貳，首稱太子。
*帝子爰立青宮，帝印乃是玉璽。
*宗室之派，演於天潢；帝胄之譜，名為玉牒。
*前星耀彩，共祝太子以千秋；嵩嶽效靈，三呼天子以萬歲。

### 臣
*帝王有出震向離之象，大臣有補天浴日之功。
*三公上應三台，郎官上應列宿。
*宰相位居臺鉉，吏部職掌銓衡。
*吏部天官大冢宰，戶部地官大司徒。
*禮都春官大宗伯，兵部夏官大司馬。
*刑部秋官大司寇，工部冬官大司空。
*都憲中丞，都御史之號；內翰學士，翰林院之稱。
*天使，譽稱行人；司成，尊稱祭酒。
*稱都堂曰大撫臺，稱巡按曰大柱史。
*方伯、藩侯，左右布政之號；憲臺、廉憲，提刑按察之稱。
*宗師稱為大文衡，副使稱為大憲副。
*郡侯、邦伯，知府名尊；郡丞、貳候，同知譽美。
*郡宰、別駕，乃稱通判；司理、廌史，讚美推官。
*刺史、州牧，乃知州之兩號；廌史、臺諫，即知縣之以稱。
*鄉宦曰鄉紳，農官曰田畯。
*鈞座、臺座，皆稱仕宦；帳下、麾下，並美武官。
*秩官既分九品，命婦亦有七階。
*一品曰夫人，二品亦夫人，三品曰淑人，四品曰恭人，五品曰宜人，六品曰安人，七品曰孺人。
*婦人受封曰金花誥，狀元報捷曰紫泥封。
*唐玄宗以全甌覆宰相之名，宋真宗以美珠箝諫臣之口。
*金馬玉堂，羨翰林之聲價；朱幡皂蓋，仰郡守之威儀。
*台輔曰紫閣名公，知府曰黃堂太守。
*府尹之祿二千石，太守之馬五花驄。
*代天巡狩，贊稱巡按；指日高昇，預賀官僚。
*初到任曰下車，告致仕曰解組。
*藩垣屏翰，方伯猶古諸侯之國；墨綬銅章，令尹即古子男之幫。
*太監掌閹門之禁令，故曰閹宦；朝臣皆搢笏於紳間，故曰搢紳。
*蕭曹相漢高，曾為刀筆吏；汲黯相漢武，真是社稷臣。 
*召伯布文王之政，嘗舍甘棠之下，後人思其遺愛，不忍伐其樹；孔明有王佐之才，嘗隱草廬之中，先主慕其令名，乃三顧其廬。
*魚頭參政，魯宗道秉性骨鯁；伴食宰相，盧懷慎居位無能。
*漢劉寬責民，蒲鞭示辱；項仲山潔己，飲馬投錢。
*李善感直言不諱，競稱鳴鳳朝陽；漢張綱彈劾無私，直斥豺狼當道。
*民愛鄧侯之政，挽之不留；人言謝令之貪，推之不去。
*廉范守蜀郡，民歌五袴；張堪守漁陽，麥穗兩歧。
*魯恭為中牟令，桑下有馴雉之異；郭汲為並州守，兒童有竹馬之迎。
*鮮于子駿，寧非一路福星；司馬溫公，真是萬家生佛。

## 據
*明程登吉·《幼學瓊林》
三綱五常

**三綱五常**者，古道德規範，簡曰**綱常**。三綱者，君為臣綱、父為子綱、夫為妻綱。五常者，仁、義、禮、智、信也。先漢董仲舒所述《春秋繁露》循陰陽五行，立綱常之觀。東漢馬融季長併論之，為三綱五常。
## 據
*《中國大百科智慧藏》 - 三綱五常一文，張善城著
*《影響中國的一百本書》 - 第十一本《春秋繁露》，張秀平、王曉明著
太保 (釋義)

**太保**可指：
#漢之古官，位居三師，請閱太保。
#臺灣嘉義縣縣治之市，請閱太保市。
#演員張嘉年之藝名，請閱張嘉年。
爰金

**爰金**，中國古幣也，亦名**金爰**、**印子金**、**餅金**，行於戰國時之楚國。其形方，上鑄「陳爰」、「專爰」等字。「爰」字有多說，或曰重量單位，或曰貨幣單位。陳等字則地名也。其於鄂、湘、皖、豫、魯、蘇等省均有出土。

分類:周制度
廢藩置縣

日本明治政府，欲集權於中央，乃**廢藩置縣**。明治二年，諸藩歸版籍於朝廷。明治政府雖為一統之政權，實則諸藩仍掌其藩地。自明治元年戊辰戰爭後，舊藩或削封、或徙封，又諸藩無力於財政，乃請朝廷廢藩，獲允。爾後廢藩時機漸熟，木戶孝允、大久保利遂積極準備廢藩，然新政府之軍力不足，於是聯薩摩、長州、土佐三藩，與之協議，並調兵一萬。四年七月，免「在京藩知事」，召諸藩知事入京，卸諸藩之常備兵，悉由政府直轄。於是二百六十一藩齊廢，置為縣，縣知事由政府任命。中央集權遂告完畢。

## 兼查
* 明治維新
* 都道府縣

分類:明治紀事
廣西壯族自治區

**廣西壯族自治區**，略云**桂**，屬中華人民共和國。治在南寧。地處嶺南之右，東界廣東，北接湘、黔二省。西循官道以達滇省。西南連越南，界以川流。其南瀕滄海，有北海、欽州、防城港三埠互為犄角，共扼海疆。

## 辨名
古之廣西，別號紛呈，有「桂」、「八桂」、「桂海」、「廣右」、「嶺右」、「粵右」、「粵西」、「西粵」等諸名。

## 政區
有十四地級市，市下轄三十三市轄區、七縣級市、五十七縣、十二自治縣。

地級市者：南寧市、柳州市、桂林市、梧州市、北海市、防城港市、欽州市、貴港市、玉林市、百色市、賀州市、河池市、來賓市、崇左市。

## 它典
* 廣西壯族自治區政府
晉元帝

**晉中宗元皇帝**諱**睿**字**景文**。母琅邪王妃夏侯光姬。太熙元年襲爵琅邪王，嘗討成都王穎，失利，就國。懷帝即位，拜安東將軍、都督揚州諸軍事。後從王導之議，南遷建康，廣交吳族。

愍帝即位，拜丞相、大都督中外軍事。建興四年，匈奴擄愍帝，乃即位於建康，以續晉祀。

初，朝政一決於導及其兄敦。帝乃從刁協等議，欲削琅邪王氏大權。永昌元年王敦叛，兵進建康，殺重臣戴淵、周顗等。然敦無力滅晉，帝乃請和。翌年憂而崩，葬建平陵。太子紹嗣。
明成祖

**大明成祖啓天弘道高明肇運聖武神功純仁至孝文皇帝**，諱**棣**，太祖四子也，母孝慈高皇后。洪武三年封燕王。十三年，之藩北平。初，諸王以亞天子一等，藩府皆小於宮，唯燕王以居元之舊宮故，形制一如天子，諸王乃不平，太祖乃喻諸王曰此元之舊宮，無需新建，便宜行事，非燕藩有異于諸藩也。

二十三年，棣討蒙古乃兒不花，獲其全部而還，太祖大喜，是後屢帥諸將出征，並令棣節制沿邊士馬，威名大振。

三十一年閏五月，太祖崩，皇太孫即位，時諸王以尊屬擁重兵，多不法。帝納齊泰、黃子澄謀，欲因事以次削除之，周、湘、代、齊、岷諸王皆以罪廢。棣自危，佯狂稱疾。

建文元年七月，上書天子，援《祖訓》「朝無正臣，內有奸惡，則親王訓兵待命，天子密詔諸王統領鎮兵討平之」，指齊黃為奸。書既發，遂舉兵。自署官屬，號曰「靖難」。四年六月，燕兵陷應天府，宮室焚毀，建文帝不知所終，齊黃族中勿論少長皆斬之。燕王乃升輦，詣奉天殿即皇帝位，下詔復洪武紀年，是年為洪武三十五年，明年改元永樂。成祖既登大寶，以諸藩尚在，天下不寧故，仍行建文間削藩之政，復加廠衛以備非常。

永樂元年，詔大學士解縉等「凡書契以來經史子集百家之書，至於天文、地志、陰陽、醫蔔、技藝之言，各輯為一書，毋厭浩繁。」文人儒臣凡三千余人，輯古今圖書八千余種，謂「纂集四庫之書，及購天下遺籍，上自古初，迄於當世。」永樂六年，成于北京長陵祾恩殿，卷二萬二千八百七十有七，萬一千零九十五冊，名曰《永樂大典》。藏之文淵閣。是爲華夏之文粹，天下類書，鮮有及此者，今維基大典之意，蓋出於斯焉。

永樂三年六月，遣中官鄭和帥舟師使西洋諸國。

永樂四年，至御殿觀覽圖書，問大學士解縉：『文淵閣內經史子集全備否？』縉答曰：『經史粗備，子集尚多闕。』又云：『士從家稍有余資，便欲購書，況於朝廷？』遂召禮部尚書鄭賜遣使購訪天下遺書。帝曰：『書值不可計價值，唯其所欲與之，庶奇書可得。』是年，詔興建北平皇宮城垣諸般。

永樂七年，始于昌平修長陵，有終葬燕趙之志。是年，親北征，八年，還，詔開會通河，濟南北漕運。轉運頗便，物流相通。

永樂十四年，始議遷都事宜，詔群臣對之，有言不宜者悉數革職。遂無疑義。十八年，紫禁城竣。北宮以南京為本，方圓逾之。周長四十五裡，四方棱角，合乎周禮。十九年，遷都北平府，改北平為順天府，是為北京，其名至今沿用。是年初夏，雷壞禁中奉天，華蓋，謹身三大殿，禮部主事蕭儀以遷都以來，諸事不便，棄絕孝陵，宜還都，成祖大怒，斬之。

## 外事
永樂八年正月，親征韃靼，五月，大敗本雅失里師；六月敗阿魯台師。十二年二月，親征瓦剌，六月，敗瓦剌次忽蘭忽失溫，馬哈木師。二十年三月，親征阿魯台，發京師，至雞鳴山，阿魯台遁。明年七月，複征之。

永樂二十二年三月，再親征阿魯台，不見敵，六月，糧盡，班師。七月，行至榆木川，崩，年六十有五。子高熾嗣，是為仁宗。

## 引據
*《明史·成祖紀》
晉 (釋義)

**晉**可為：

*春秋戰國之晉國；
*中國朝代之晉；
*山西省之簡稱；
*六十四卦之晉，坤下離上。
白鱀豚

**白鱀豚**，亦名**白鱀鯨**、**白鰭豚**、**白鱀**、**白旗**、**白鰭**、**白夾**、**江馬**等，學名*Lipotes vexillifer*，淡水鯨，屬喙豚科。僅生中國長江流域。其數極少，夫淡水豚類，舉世稀見者五，而白鱀豚又其中最少者也，用是號云「水中大熊貓」。列中國國家一級野生保護動物。其性懦易懼，遠舟而游，故難之近。且其數也寡，而其分佈也廣，野外研究是限。公曆二〇〇六年十二月十三日，野外調查敗，意或已絕，即有寡存，亦弗能繼矣。

分類:偶蹄目
倉頡輸入法

**倉頡輸入法**，電腦處理中文之法也。所用之編碼，曰**倉頡碼**。 

西元一九七六年，朱邦復創之，以利電訊。初名「形意檢字法」。七八年，蔣緯國賜名「倉頡輸入法」，表其功齊倉頡。朱不收分文，辟專利門戶之見，許以自由迻用。是故今之電腦，有正體中文者，皆之用也。其創製之旨，不唯輸入，亦為輸出、儲存、排序等用，並以集古今漢字，不使闕漏，俾中文系統得成大業也。

嬗遞凡六代，其六乃朱之輔弼沈紅蓮所修，更名「蒼頡檢字法」，以資識別，亦適其多用之實。六代善理十萬字，使少重碼，且世代言文用字匪無不備，惜因故迄今未公。現通行者三代，五代次之。 

## 紀年

* 西元一九七七年︰始揚倉頡於臺灣，收《國語辭典》萬二千字。
* 西元一九八〇年︰揚二代，微調。
* 西元一九八二年︰揚三代，採《康熙字典》，取其四萬字，改良二代而成。
* 西元一九八五年︰揚五代輸入法及其字形產生器於美，收字約六萬，增輔助字形，繕取碼例。朱邦復工作室之《第五代倉頡輸入法手冊》一書列三代、五代改碼字字碼對照表，以示新代之於昔乃益進矣。
* 西元二〇〇二年︰朱在其論壇曰倉頡輸入法之終版六代已成，並據以營造中文處理器。朱不復理輸入法事，別托沈紅蓮成之，故六代易其名。至今六代仍弗授眾，僅與「朱邦復工作室」之專家學者用也。

## 展望

今通行三代倉頡，而非五代，實有其委。蓋今以微軟視窗九五、九八、吾、二千、體驗、七、八、十等作業系統為主流，唯微軟視窗所內建之倉頡輸入法，皆為三代倉頡之增補耳。略修異體字及收粵字，然多誤碼。

倉頡之友自製之倉頡五代通用版、國際版、香港版，則採五代倉頡輸入法。由「面」、「非」兩字之碼，即可辨其為三代或五代：
* 三代：「面」碼一田卜中（MWYL）；「非」碼中一卜卜卜（LMYYY）
* 五代：「面」碼一田尸中（MWSL）；「非」碼中一尸卜（LMSY）
* 六代：「面」碼一田尸（MWS）；「非」碼中尸卜（LSY）

**蒼頡檢字法**者，據沈女士在朱邦復之論壇所述，其改如次：
* 收字十萬，加若干「複合字首」，重字減至百分之五；
* 去難字例，原「難」鍵改「止（Ｘ）部」，難字之字形各擇部收入。
* 六代採數字辨識重字，重字碼則為「？？？？1」、「？？？？2」……「？？？？5」，一碼重字不過五。七萬字編碼訖，竟無一碼重逾十。復擴「Ｚ」部，又修正反字身取碼，重然愈少也。

諸代咸異，然以同名呼之。則易誤而見迷，損通訊之便利矣。因之蘋果電腦作業系統定三代為本，五代為輔，兩者互補。

## 字母

其法：以廿四拉丁字母（Z、X 另有他用）配廿四中文字母，每字母更配以若干輔助字形；每字不過五碼；每字二分之，前半曰「字首」，取首尾二碼、後半曰「字身」，取首次尾三碼；若後半可分則復之，前半曰「次字首」，後半曰「次字身」，前取首尾，後取尾碼，但若前僅一碼，則後取首尾。

## 示例
此乃三代之例

## 兼查
* 倉頡
* 注音輸入法

## 它典
* 網上第五代倉頡輸入法 http://www.chinesecj.com/ime/cj5-int-h.php 
* 網上 統一碼 ----> 倉頡碼 轉換 http://www.unicode.org/charts/unihan.html
* 倉頡碼－中文字對應表 http://input.foruto.com/gbqpxdm/cjhpydd.htm 
* 同文漢文史考證文庫試用版，假第六代蒼頡法而立者 https://www.chinaculture.info/ 
* 維基敎科書所載之倉頡篇 https://zh.wikibooks.org/wiki/倉頡輸入法
法律

**法律**者，所以禁民為非，而使其遷善遠罪也。尚書呂邢蓋東亞法律之始也。今遺失久焉。有據可靠者。蓋戰國秦漢法律乎？班氏刑法志首論刑法與正史。後世因循接踵。國不可不論刑法也。至唐乃有長孫氏奉旨辨析條文，反覆辯難，乃作唐律疏議。成千載奉行之經典，傳佈天下。近年地不愛寶，每有人掘出三尺簡。戰國秦漢南北朝皆有與焉。最著者，乃湖北睡虎地秦律，張傢山漢律，及西域律令也。

然近世談法律者不可不稱羅馬法也。該法乃緣自公曆前五世紀之十二銅表法，後經歷朝修訂，至六世紀查士丁尼大帝時蔚然而成大國。查帝命律學大家編纂法律進階、法律精要等要典。傳諸後世，為西歐諸侯視為寶典者也，可與唐律比肩。華夏法律自清末乃生巨變。中華與西方列強兵戎相見之餘，亦變法圖強。乃舶來羅馬法之後裔德意志法。一變而與華夏舊法相溶，乃成當世中國法律之根基。蓋全球一體，華夏亦不免矣。

分類:律法
法

**法**可指︰
* 法蘭西之簡稱，請閱法國。
* 約民之法，請閱法律。
* 佛典上達磨之意譯，請閱法 (佛典)。
* 諸子百家之一，請閱法家。
集

**集**者，當世數學之本也。夫集，聚物也，其內之物，曰元素。若有物曰乾（x），其為集甲（A）之屬，則云乾為甲之元素也（記曰「x \in A」），曰「甲有乾」或「乾屬甲」。

## 例

若有集甲（A），內有子（a）、丑（b）、寅（c）、卯（d）四物，則云子丑寅卯四者，咸為甲之元素也（記曰「A=\{a, b, c, d\}」，或分而記之，曰「a \in A, b \in A, c \in A, d\in A」）。至若有一物曰辰（e），非甲之屬，則非甲之元素耳（記曰「e∉A」）。

集內元素，重者不算，其序不辨，故「子、丑、寅、卯」同乎「子、丑、寅、卯、卯」等乎「丑、子、寅、卯」，亦無異乎「丑、子、卯、子、寅、丑、寅」（記曰「*A*={a,b,c,d}={a,b,c,d,d}={b,a,c,d}={b,a,d,a,c,b,c}」）。

又，若有集乙（B），其中之物，小於九而大於二之實數（記曰「B=\{x\in \mathbb R \mid 2\leq x \leq 9\}」）。分數、小數亦可為其屬，諸如三又二分一、四又百分之七一等，咸屬之耳（記曰「3.5∈*B*, 4.71∈*B*」）。由是可見，此集無窮，故曰無窮集合也。

凡無物者，曰空集（記曰「∅」）。

## 集論

集之大小曰基數，集中之集曰子集，除此仍有冪集、並集、交集、補集、直積諸物，咸為**[[集論]]**之學也。

## 羅素悖論
**[[羅素悖論]]**曰：「無己之集，聚以集成，問此集有己乎？」

自相矛盾而不可解。此誠樸素集論之不足矣。

### 公理化
蓋聚物成集，非必然也，以避悖論耳。故凡合乎公理者，方能成集耳。是以無己之集，聚之莫集成，故羅素悖論不再耳！

## 見
* 類
* 邏輯
* 範疇
漢孝成班婕妤

**漢孝成班婕妤**，徐令彪之姑，況之女。漢成帝初即位選入後宮。始為少使，蛾而大幸，為婕妤，居增成舍，再就館，有男，數月失之。成帝游於後庭，嘗欲與婕妤同輦載，婕妤辭曰：「觀古圖畫，賢聖之君皆有名臣在側，三代末主乃有嬖女，今欲同輦，得無近似之乎？」上善其言而止。太后聞之，喜曰：「古有樊姬，今有班婕妤。」婕妤誦《詩》及《竊窕》、《德象》、《女師》之篇。每進見上疏，依則古禮。

自鴻嘉後，上稍隆於內寵。婕妤進侍者李平，平得幸，立為婕妤。上曰：「始衛皇后亦從微起。」乃賜平姓曰衛，所謂衛婕妤也。其後，趙飛燕姊弟亦從自微賤興，踰越禮制，浸盛於前。班婕妤及許皇后皆失寵，稀復進見。鴻嘉三年，趙飛燕譖告許皇后、班婕妤挾媚道，祝詛後宮，詈及主上。許皇后坐廢。孝問班婕妤，婕妤對曰：「妾聞『死生有命，富貴在天。』修正尚未蒙福，為邪欲以何望？使鬼神有知，不受不臣之訴；如其無知，訴之何益？故不為也。」上善其對，憐憫之，賜黃金百斤。

趙氏姊弟驕妒，婕妤恐久見危，求共養太后長信宮，上許焉。婕妤退處東宮，作賦及紈扇詩以自傷悼。後人傷之而為《婕妤怨》也。
   
至成帝崩，婕妤充奉園陵，薨，因葬園中。

## 據
*《漢書》·卷九十七下外戚傳第六十七下·孝成班婕妤
衛青

**漢長平烈侯衛青**，平陽人也。其父鄭季，為吏，給事平陽侯曹壽家，與侯妾衛媼通，生青。青同母兄衛長子，而姊衛子夫自平陽公主家得幸武帝，故冒姓為衛氏。字仲卿。長子更字長君。長君母號為衛媼。媼長女衛孺，次女少兒，次女衛子夫。後子夫男弟步、廣皆冒衛氏。

青為侯家人，少時歸其父，其父使牧羊。先母之子皆奴畜之，不以為兄弟數。青壯，為侯家騎，從平陽主。建元二年春，青姊子夫得入宮幸上。皇后，堂邑大長公主女也，無子，妒。大長公主聞衛子夫幸，有身，妒之，乃使人捕青。青時給事建章，未知名。大長公主執囚青，欲殺之。其友騎郎公孫敖與壯士往篡取之，以故得不死。上聞，乃召青為建章監，侍中，及同母昆弟貴，賞賜數日間累千金。孺為太僕公孫賀妻。少兒故與陳掌通，上召貴掌。公孫敖由此益貴。子夫為夫人。青為大中大夫。

元光五年，青為車騎將軍，擊匈奴，出上谷。元朔元年秋，青為車騎將軍，出雁門，三萬騎擊匈奴，斬首虜數千人。明年，匈奴入殺遼西太守，虜略漁陽二千餘人，敗韓將軍軍。漢令將軍李息擊之，出代；令車騎將軍青出雲中以西至高闕。遂略河南地，至於隴西，捕首虜數千，畜數十萬，走白羊、樓煩王。遂以河南地為朔方郡。以三千八百戶封青為長平侯。

元朔五年春，漢令車騎將軍青將三萬騎，出高闕擊匈奴。青躬率戎士，師大捷，獲匈奴王十有餘人。至塞，武帝使使者持大將軍印，即軍中拜車騎將軍青為大將軍，諸將皆以兵屬大將軍，大將軍立號而歸。益封青六千戶，而封青子伉為宜春侯，青子不疑為陰安侯，青子登為發乾侯。

其明年春，大將軍青出定襄。是歲，失兩將軍軍，亡翕侯，軍功不多，故大將軍不益封。大將軍既還，賜千金。

元狩四年春，大將軍軍入塞，凡斬捕首虜萬九千級。軍既還，大將軍不得益封，軍吏卒皆無封侯者。益置大司馬位，大將軍、驃騎將軍皆為大司馬。定令，令驃騎將軍秩祿與大將軍等。自是之後，大將軍青日退，而驃騎日益貴。

自驃騎將軍死後，大將軍長子宜春侯伉坐法失侯。後五歲，伉弟二人，陰安侯不疑及發乾侯登皆坐酎金失侯。失侯後二歲，冠軍侯國除。元封五年，大將軍青卒，諡為烈侯。子伉代為長平侯。

## 據
* 《史記》衛將軍驃騎列傳第五十一
* 《漢書》卷五十五·衛青霍去病傳第二十五
明仁宗

**大明仁宗敬天體道純誠至德弘文欽武章聖達孝昭皇帝**，諱**高熾**，成祖嫡長子也，母仁孝文皇后，徐達女也。洪武十一年七月二十三日生于凤阳，洪武二十八年九月壬午，立為燕世子。帝自幼有懿行，軌制合儀，擅弓術，帝在藩，嘗謂臣子曰「卿等為國柱石，宜深體至尊聖仁，以惠黔黎，毋為苛刻，以搖邦本」。史以帝及子宣宗政治清明，稱仁宣之治

建文元年，成祖文皇帝舉兵靖難，世子留守北平，善撫士卒，人皆歡欣。以萬人拒李景隆五十萬眾，城賴以全。成祖即位，以北平為北京，以帝為留守。

永樂二年二月，立為皇太子。時宮僚黃儼嘗陷帝以擅赦罪人，成祖以為真，下獄死者眾，「及侍郎胡濙奉命察之，密疏太子誠敬孝謹七事以聞，成祖意乃解。」

成祖五征漠北，以高熾為監國，裁決庶政。於時，帝之所惠被下人甚厚，故天下鹹屬心焉。

永樂二十二年，成祖崩於榆木川，高熾繼皇帝位。大赦天下，改元洪熙。元年，帝罷西洋寶船、迤西市馬及雲南、交阯採辦等費財力者。時開封遭洪，帝遣使撫恤賑濟。復詔敕凡欺病民者罪不宥。翌年春正月，建弘文閣，任楊溥掌閣事，四月，帝聞山東，蘇北民饑，親詔是年夏稅免半，曰：救民之窮當如救焚拯溺，不可遲疑。有司慮國用不足，必持不決之意。洪熙元年二月，敕琉球國故中山王思紹世子尚巴志嗣中山王，始為中國藩屬。三月，帝以淩遲法過酷，詔止之，曰：身首異處，斯已極矣。并禁文武諸司用濫刑。

帝性端重仁厚，善納諫。即位時，以成祖征伐四方，用兵千里故，國庫空虛，帝乃用夏元吉。又以楊榮、楊士奇、楊溥輔政，息外事，減歲出，復積蓄。以漕運耗大，欲還都應天府。惟帝體弱，在位八月，重病不起。元年五月，崩於欽安殿，年四十有八，葬獻陵,貴妃郭氏、淑妃王氏、麗妃王氏、順妃譚氏、充妃黄氏五人殉之，太子瞻基嗣。
## 家屬

*父 明成祖文皇帝
*母 明仁孝文皇后

*后 明誠孝昭皇后 張氏，河南永城人，父麟，弟昇
**長子 明宣宗章皇帝 瞻基
**三子 明越靖王 瞻墉
**五子 明襄憲王 瞻墡
**女 嘉興公主 宣德三年嫁井源，正統四年薨
*妃 郭貴妃
**八子 明滕懷王 瞻塏
**九子 明梁莊王 瞻垍
**十子 明衛恭王 瞻埏
*妃 李賢妃
**次子 明鄭靖王 瞻埈
**四子 明蘄獻王 瞻垠
**七子 明淮靖王 瞻墺
**女 真定公主 宣德四年嫁王誼。景泰元年薨
*妃 張順妃
**六子 明荊憲王 瞻堈
*以下不載母氏
**女 慶都公主 宣德三年嫁焦敬，正統五年薨
**女 清河公主 宣德四年嫁李銘。八年薨
**女 德安悼簡公主 洪熙元年薨
**女 延平公主 未嫁薨
**女 德慶公主 未嫁薨

## 據
*《明史·仁宗本紀》
*《仁宗實錄》
嘉靖

**嘉靖**，明世宗之年號也。始於一五二二年，止於一五六六年，凡四十五年。

## 大事
*民變四起。
*嘉靖二年五月——海禁始。
*嘉靖六年——越南莫氏篡黎。
*嘉靖二十一年十月廿一——壬寅宮變。
*嘉靖二十三年——戚繼光世襲登州衛指揮僉事職。
*嘉靖二十五年——明世宗認定索南嘉措為三世達賴喇嘛。
*嘉靖二十八年——唐荊川編纂《武論》。
*同年——《西麓堂琴統》出版。
*同年——海瑞中舉。
*嘉靖二十九年——庚戌之變
*嘉靖三十六年——海瑞任浙江淳安縣知縣。
*嘉靖四十年——太湖大水。
*嘉靖四十三年——海瑞任戶部雲南司主事。
*嘉靖四十五年二月——海瑞進《直言天下第一事疏》。

## 生
*嘉靖六年十一月廿三——思想家李贄
*嘉靖十二年五月初三——數學家程大衛

## 卒
*嘉靖七年——思想家王守仁
*嘉靖十二年——書法家王寵

## 紀年
:

:

:

:

:
隆慶 (明)

:隆慶亦為越南陳睿宗之年號，請閱此。
**隆慶**，明穆宗之年號也，始於一五六七年，止於一五七二年，凡六年。
## 大事
## 生
## 卒
## 紀年
:
天啟 (明)

**天啟**，明熹宗朱由校之年號也，始於一六二一年，止於一六二七年，凡七年。天啟七年，思宗立，續用之。
## 大事
天啟元年，奢安之亂，或曰阿哲起兵。始于天啟元年，終于崇禎三年。

天啟二年，白蓮教起義。

天啟四年，荷人東侵，明大敗之於澎湖，荷據臺灣。
## 生
天啟元年二月十五，施琅生。

天啟三年十月初九，南明永曆帝朱由榔生。
## 卒
## 紀年
:
崇禎

**崇禎**，明思宗朱由檢之年號也。始於一六二八年，止於一六四四年，凡十七年。

## 大事
*崇禎十七年，李自成陷北京，思宗自縊。
*吳三桂引清兵入關。

## 生

## 卒
十七年，俾中官小毛子挾子逃之，自縊于煤山。

## 紀年
:

:
萬曆

**萬曆**為明神宗之年號也，始於一五七三年，止於一六二〇年，凡四十有八年，為大明使用至久之年號。
## 大事
*紅薯傳入中國。
*萬曆六年——李時珍撰寫《本草綱目》。
*萬曆十二年——利瑪竇繪首張中文世界地圖《山海輿地圖》。
*同年——朱載出版《律呂精義》。
*同年——定陵始建。
*萬曆二十年——日本豐臣秀吉入寇朝鮮（壬辰倭亂）。
*萬曆二十四年——豐臣再寇朝鮮（丁酉再亂）。
*萬曆二十九年——利瑪竇引油畫入中國。
*同年——楊繼洲撰寫《針灸大成》。
*萬曆三十三年七月十三——海南瓊州大地震。
*萬曆三十六年——天主教傳入上海。
*萬曆三十七年——日本寇琉球（己酉倭亂）。
*萬曆四十七年——薩爾滸之戰，後金大敗明朝。
## 生
*萬曆六年——文學家沈德符
*萬曆十二年——鐫刻家胡正言
*萬曆三十九年正月——明思宗朱由檢
## 卒
*萬曆二十二年——劇作家梁辰魚
## 紀年
:
:
:
:
:
泰昌

**泰昌**，明光宗朱常洛之年號也，始於一六二〇年八月，凡四月。

## 大事
*紅丸案

## 生

## 卒
*明光宗朱常洛

## 紀年
:
明宣宗

**大明宣宗憲天崇道英明神聖
欽文昭武寬仁純孝章皇帝**，諱**瞻基**，仁宗長子也。母誠孝昭皇后。永樂九年十一月，立為皇太孫，仁宗即位，立為皇太子。洪熙元年五月，仁宗崩，瞻基繼皇帝位，以明年為宣德元年。

宣宗即位以後，體恤民苦，虛心納諫，故吏稱其職，政得其平，綱紀修明，倉庾充羨，閭閻樂業。歲不能災。其間，民氣漸舒，蒸然有治平之象，史稱仁宣之治。

宣德十年正月，宣宗崩於乾清宮，年三十有八。尊諡**憲天崇道英明神聖欽文昭武寬仁純孝章皇帝**，廟號宣宗，葬景陵。

## 家屬
### 妻
#恭讓章皇后胡善祥
#孝恭章皇后孫氏
#賢妃吳氏，景帝母
#嬪，郭愛
#端靜貴妃何氏
#純靜賢妃趙氏
#貞順惠妃吳氏
#莊靜淑妃焦氏
#莊順敬妃曹氏
#貞惠順妃徐氏
#恭定麗妃袁氏
#貞靜淑妃諸氏
#恭順充妃李氏
#肅僖成妃何氏

### 子女
#朱祁鎮，長子，明英宗，母孝恭章皇后孫氏
#朱祁鈺，次子，明景帝，母賢妃吳氏
#順德公主，正統二年下嫁石璟。
#常德公主，母恭讓章皇后胡氏。正統五年下嫁薛桓。成化六年薨。

## 據
*《明史·宣宗紀》
聖誕節

**聖誕節**，或曰**耶誕節**，基督教慶聖子耶穌基督降生之節也。節期公曆十二月廿五日，基督教會多禮拜於前夕，是稱平安夜，次日則慶祝。然基督教一大分支東正教定節公曆一月七日。福音書載，耶穌母馬利亞受聖神所感得孕，生之於伯利恆，時彼與夫約瑟往登籍途中。按其教之說，耶穌乃猶太教預言之彌賽亞，蓋伯利恆即大衛王之鄉，與預言合焉。

聖誕節，可見唐《大秦景教流行中國碑頌》，其云「室女誕聖於大秦」，即斯之謂也。於臺灣，或以耶穌非中華固聖，乃多名曰「耶誕節」。
泰西諸國，奉基督教者眾，時又近新年，因以為假，延至元旦方止，仿佛中華之春節。廿四日夜，謂曰「平安夜」，親友間當互贈禮物，至親亦然。更教俗謂當夜有聖誕老人，駕雪橇，以馴鹿曳之，遍巡天下，望門循煙囪而入，贈物以饗孩童，故稚子皆於當夜懸長筒襪以期之。

## 典故
其節之典故，本諸瑪竇與路加福音。而馬可及若望福音二書，其述不重耶穌之童年矣。路加成書後於另三福音，於其童蒙事較備。

路加書述，馬利亞待嫁，天使加百列臨，告將以童身受聖靈孕，生上帝子，當名耶穌，乃救萬民者。時羅馬皇帝奧古斯都，詔天下人民各歸城登籍。是乃居里扭為敘利亞總督時之首次也。彼與夫自加利利之拿撒勒詣猶太，經伯利恆。旅舍俱無空房，遂宿其外。馬利亞誕耶穌於馬廄。謂馬廄者，以聖經版本之異，或飼槽，或畜欄。伯利恆，大衛王所居，又約瑟為王裔，基督生茲，應以色列之預言矣。是夜，天使報牧羊者喜信於鄰野，天軍謳歌歸榮上帝。眾牧入城，訪得聖嬰，乃大喜，傳頌遍城。

福音書亦載東方博士來拜耶穌，博士見大星於天，其星於伯利恆之向，乃隨之而至耶穌出生之所，獻以黃金、乳香、沒藥。東方博士亦稱祭司、王、賢者，其數不詳，俗謂共三，以符三禮之數。察其所貢，彼等或自阿拉伯半島者。為釋是星，天文家與史家，嘗舉諸多天象之組合，眾說不一。

博士於途，嘗至耶路撒冷，問大希律王以新王所在。王聞有嬰生伯利恆，將王猶太，乃懼，告博士見嬰則反報。後博士得默示，弗反。王遂誅其地之嬰。天使告約瑟，令往埃及避劫，及希律王卒，新王繼位，不知耶穌及其父母。耶穌命得保。舉家返以色列，居拿撒勒。
雍正

**雍正**，清世宗愛新覺羅胤禛之年號也。始於一七二三年，止於一七三五年，凡十三年。
## 大事
*改土歸流
## 生
## 卒
## 紀年
劉琦

**劉琦**，漢成武侯表子也。表初以琦貌類於己，甚愛之，後為琮娶其後妻蔡氏之侄，蔡氏遂愛琮而惡琦，毀譽之言日聞於表。表寵耽後妻，每信受焉。又妻弟蔡瑁及外甥張允並得幸於表，又睦於琮。而琦不自寧，嘗與琅邪人諸葛亮謀自安之術。亮初不對。後乃共升高樓，因令去梯，謂亮曰：「今日上不至天，下不至地，言出子口而入吾耳，可以言未？」亮曰：「君不見申生在內而危，重耳居外而安乎？」琦意感悟，陰規出計。會表將江夏太守黃祖為孫權所殺，琦遂求代其任。

表病，兄琦舍江夏歸。附琮者張允等恐其見表而父子相感，更有托後之意，乃謂琦曰：「將軍命君撫臨江夏，其任至重。今釋眾擅來，必見譴怒。傷親之歡，重增其疾，非孝敬之道也。」遂遏於戶外，使不得見。琦流涕而去，人眾聞而傷焉。遂以琮為嗣。琮以侯印授琦。琦怒，投之地，將因奔喪作難。會曹操軍至新野，琦走江南。

操自將征荊州，弟琮率州降，不從。操後敗於赤壁，劉備表琦為荊州刺史。明年卒。

## 據
* 《三國志·魏書·劉表傳》
* 《三國志·蜀書·諸葛亮傳》
年號

**年號**者，紀年之號也。履端于始，序則不愆。自三代之際，五行更王。雖三統循環，迭舉歲首。至於紀年標曆，未聞他制。逮漢之文景，始有前後之稱。施及孝武，肇創建元之號。厥後或章述德美，昭著祥異。或弭災厭勝，計功稱伐。或一號而不易，或一歲而屢改。其有矯時遵古，但紀歲曆者，亦不遠而復。斯乃前王，因時立制，後代沿襲，而不可易者也。

## 據
* 《冊府元龜》
康熙

**康熙**，清聖祖愛新覺羅玄燁之年號也。始於一六六二年，止於一七二二年，凡六十有一年。

## 大事
*十二年，平三藩
*廿二年，平臺灣
*平准噶爾汗噶爾丹之亂
*雅克薩之戰，立尼布楚條約，定東北疆界

## 生

## 卒
六十一年，清聖祖崩

## 紀年
崇德

**崇德**，清太宗愛新覺羅皇太極第二年號也。始於一六三六年四月，止於一六四三年，凡八年。

## 大事
*崇德六年，皇太極攻錦州。

## 生
*崇德三年正月三十，清世祖愛新覺羅福臨

## 卒
*崇德八年，清太宗愛新覺羅皇太極

## 紀年
天聰

**天聰**，清太宗愛新覺羅皇太極第一年號也。始於一六二七年，止於一六三六年，凡十年。

## 大事

## 生

## 卒

## 紀年
天命 (清太祖)

**天命**，清太祖愛新覺羅努爾哈赤之年號也。始於一六一六年，止於一六二六年，凡十一年。

## 大事
*三年——明朝偏袒葉赫部，努爾哈赤作「七大恨」
*四年三月——明後金薩爾滸之戰，大勝
*六年——努爾哈赤遷都遼陽，建東京城
*七年——努爾哈赤大敗熊廷弼王化貞，奪廣寧
*十年——遷都瀋陽，改瀋陽為盛京
*十一年正月——攻寧遠，遭袁崇煥以佛朗機製紅衣大炮敗之，兵退盛京
*同年四月——征蒙古喀爾喀
*同年五月——毛文龍攻鞍山，努爾哈赤回師盛京
*同年七月——努爾哈赤身患毒疽
*同年七月十三——往清河湯泉療養
*同年八月初七——大漸
*同年八月十一——順太子河下，駕崩於靉福陵隆恩門雞堡

## 生

## 卒

## 紀年
魏 (釋義)

**魏**可為：

*周諸侯魏；
*戰國七雄之魏；
*三國魏；
*晉末拓跋珪所建之北魏；
*中國南北朝之東魏；
*中國南北朝之西魏。
順治

**順治**，清世祖愛新覺羅福臨之年號也。始於一六四四年，止於一六六一年，凡十八年。

## 大事

## 生

## 卒

## 紀年
嘉慶

**嘉慶**，清仁宗愛新覺羅顒琰之年號也。始於一七九六年，止於一八二〇年，凡二十五年。
## 大事
*四年 － 太上皇乾隆逝，仁宗親政。賜死大學士和珅。
*八年 － 侍衛成德行刺仁宗未遂
*九年 － 徹底鎮壓白蓮教
*十五年 － 禁鴉片入北京
*十六年 － 禁民習天主教
*十八年 － 天理教叛亂
*二十一年 － 英國使臣阿美士德到京
## 生
## 卒
## 紀年
漢世祖光武皇帝

**漢世祖光武皇帝**，諱秀，字文叔，建平元年生，漢長沙定王後也。定王生舂陵節侯買；買生鬱林太守外；外生鉅鹿都尉囘；囘生其父，為南頓令欽，母樊嫻。世居蔡陽，幼愛陰麗華。至長安，見執金吾車騎甚盛，歎曰：仕宦當作執金吾，娶妻當得陰麗華。

王莽間天下不安，綠林赤眉競起反新。秀與兄縯起兵舂陵，並綠林共擁聖公。地皇四年，秀將三萬綠林克新軍四十二萬，殺帥王尋。後封蕭王，出定河北。

更始三年，赤眉敗更始。秀於鄗城即皇帝位，改元建武，次年遷洛陽，改雒陽。十二年天下復為漢有。

帝勤於政事，每旦視朝，日仄乃罷，數引公卿郎將議論經理，夜分乃寐。嘗詔釋奴，輕稅租，減徭役，輕水利，粟貧民以少奴隸。併郡縣，簡中朝，至結裁四百餘縣，官員十置一。史稱光武中興。國勢昌隆，號建武盛世。

帝復漢天下，厭言兵，封功臣三百六十列侯。罷郡國都尉，廢郡國兵制。自是無力外禦，部曲由是起，遠招漢末割據之禍。廢丞相，置三公而事歸臺閣，形同虛設。《後漢書·申屠剛傳》曰：「時內外群官，多帝自選舉，加以法理嚴察，職事過苦，尚書近臣，至乃捶撲牽曳於前，群臣莫敢正言……自是大臣難居相任。」

建武廿八年，帝詔搜捕王侯賓客，坐死者數千，以絕黨同之事。

范曄評曰：「雖身濟大業，競競如不及，故能明慎政體，總欖權綱，量時度力，舉無過事，退功臣而進文吏，戢弓矢而散馬牛，雖道未方古，斯亦止戈之武焉。」

建武中元二年二月戊戌，崩於洛南宮前殿。葬原陵。太子莊嗣。

## 家屬

* 父 南頓令 欽
* 母 樊嫻都
* 妻 漢光武郭皇后
** 子 漢東海恭王 彊
** 子 漢沛獻王 輔
** 子 漢濟南安王 康
** 子 漢阜陵質王 延
** 子 漢中山簡王 烈
* 妻 漢光烈皇后
** 子 漢顯宗孝明皇帝 莊
** 子 漢東平憲王 蒼
** 子 漢廣陵思王 荊
** 子 漢臨淮懷公 衡
** 子 漢琅邪孝王 京
* 妻 許美人
** 子 英
* 不載母氏
** 女 漢舞陽長公主 義王
** 女 漢涅陽長公主 中禮
** 女 漢館陶公主 紅夫
** 女 漢淯陽公主 禮劉
** 女 漢酈邑公主 綬

## 據
* 《後漢書·卷一·光武帝紀上》
* 《後漢書·卷一·光武帝紀下》
道光

**道光**，清宣宗愛新覺羅旻寧之年號也。始於一八二一年，止於一八五〇年，凡三十年。
## 大事
*十八年至十九年，欽差大臣林則徐赴廣州禁煙。
*二十年，鴉片戰爭起，清軍敗，立南京條約，割香港島與英國。
## 生
## 卒
## 紀年
咸豐

**咸豐**，清文宗愛新覺羅奕詝之年號也。始於一八五一年，止於一八六一年，凡十一年。
## 大事
*太平天國
**元年，洪秀全於廣西金田起義，建太平天國。
**三年，太平軍陷南京，易名天京都之。
**六年，天京事變，太平天國諸王相煎。
**七年，石達開出走。
*咸豐六年，第二次鴉片戰爭起。
## 生
## 卒
*咸豐十一年，清文宗愛新覺羅奕詝崩於熱河。
## 紀年
吳

**吳**，周諸侯也，與周同姓。始吳太伯。太伯，周太王長也，弟季歷賢，有聖子昌，太王欲立之。太伯、弟仲雍乃餎荊蠻，斷髮文身，示不可用，以辟季歷。季歷及昌果立。太伯之餎荊蠻，自號**句吳**，荊蠻義之，從之千餘家。

四傳至周章，武王克殷，求太伯遺裔，周章已君吳，封之。別封其弟虞仲於周之北故夏墟，列諸侯。

春秋末，吳嘗霸，南降越，西入楚郢，北上徐州會諸侯。王夫差自大，伍子以死諫南防，弗聽。卒為越乘，亡。

## 吳世系

太伯

仲雍

季簡

叔達

周章 始為諸侯

熊遂

柯相

彊鳩夷

餘橋夷吾

柯盧

周繇

屈雨

夷吾

禽處

轉

頗高

句卑

去齊

吳王壽夢 吳始益大，稱王

吳王諸樊

吳王餘祭

吳王餘眛

吳王僚

吳王闔廬

吳王夫差 爭霸，國虛備，為越所乘，戰敗自剄死

亡於越

## 據

《史記·吳太伯世家》
魏

**魏**，戰國七雄也。本晉大夫，韓康子、趙襄子、魏桓子三家分晉而立國。周威烈王廿三年封魏斯侯，始為諸侯。
## 魏世系
*畢萬
*芒季
*魏武子
*魏悼子
*魏昭子
*魏嬴
*魏獻子
*魏簡子
*魏侈
*魏桓子
*魏文侯斯
*魏武侯擊
*魏惠成王罃
*魏襄王嗣
*魏哀王政
*魏昭王遫
*魏安釐王圉
*魏景湣王午
*魏王假
亡於秦
光緒

**光緒**，清德宗年號也。始於西元一八七五年，以迄西元一九〇八年，凡三十四載。

## 大事
* 二十年，甲午戰爭起，清軍敗，立馬關條約，割台灣、澎湖予日本，償銀二萬萬兩。
* 廿四年，戊戌變法。

## 生

## 歿
* 廿四年，戊戌六君子：譚嗣同、楊銳、林旭、劉光第、楊深秀、康廣仁
* 卅四年十月二十二日，慈禧太后

## 紀年
宣統

**宣統**，清遜帝之年號也。始於一九〇九年，止於一九一一年，凡三年。

## 大事
*三年（一九一一年）十月，武昌起義事成，中華民國立。
*同年（公曆乃一九一二年）二月十二日，溥儀退位，清亡。
*一九一七年舊曆五月十三（公曆七月一日），張勳擁溥儀復辟，復用宣統年號，是為**宣統九年**。

## 生

## 卒

## 紀年
大洋洲

**大洋洲**，在亞洲之南，東望南太平洋，南及南冰洋，西抵印度洋。方九百萬又八千四百五十八公里，口三千二百萬有奇。凡十四國，各散諸島，尤以澳大利亞、新西蘭為大。
文選

《**文選**》，古詩文總集也。梁昭明太子所撰，故世稱《**昭明文選**》。

觀乎全書，凡三十卷，上啟周代，下迄宋齊，唐顯慶中李善為之注，離為六十卷，凡三十八類，曰賦、詩、騷、七、詔、冊、令、教、文、表、上書、啟、彈事、牋、奏記、書、檄、對問、設論、辭、序、頌、贊、符命、史論、史述贊、論、連珠、箴、銘、誄、哀、碑文、墓誌、行狀、弔文、祭文。開元六年呂延濟、劉良、張詵、呂向、李周翰等五人復共注文選三十卷，表進於朝，詆善之短而自高，是為「五臣本文選」。惟五臣所注實不若善注。其後宋人粗疏合併二者為「六臣注文選」六十卷本，善注本罕行於世。今人所見善注多自六臣本析出。文選其書計辭賦九十餘、詩歌四百餘、駢散文二百餘，共七百餘篇。其選文之準，乃「事出於沈思，義歸乎翰藻」，是故舉凡經書、子書、史書、奏疏之類，皆所不錄。

## 據
*《中華大百科全書》·昭明文選
*《中國大百科智慧藏》·《文選》，沈玉成著

## 參見
*古文觀止

## 它典
*國學園集部《文選》
同治

**同治**，清穆宗愛新覺羅載淳之年號也。始於一八六二年，止於一八七四年，凡十三年。

## 大事
*同治三年，曾國藩率湘軍陷天京，太平天國亡。

## 生

## 卒

## 紀年
三字經

《**三字經**》，蒙書也。宋王應麟著。清屈大均《廣東新語》卷十一載言：「童蒙所誦三字經乃宋末區適子所撰。適子，順德登洲人，字正叔，入元抗節不仕」。及近世，章太炎等亦有修訂。是以今本所載，見有元、明、清、民國。合《百家姓》《千字文》稱「三百千」。
## 兼查
*幼學瓊林
*蒙學
千字文

**《千字文》**，梁蕭子範及周興嗣撰，初有二本。成書之因，眾說紛云。凡千言，次七韻，備述造化、修身、為政、農耕之理。而千字各異，未之復用，以此成篇，竟無斧鑿，世奇之，以為天成。以集千字於一篇，是故童蒙必修，與三字經、百家姓合稱曰三百千，而獨千字文未見增訂也。

有集歷代名家所書以為帖，又有借其文以表先後次序者，俱因千字各異使然。當世或謂重七言，或重六言，實因漢字簡化，合二而用一，未識繁體者誤以重也，且合用之字，其音雖同，其義迥異，謬矣。

## 成書眾說考

*《梁書·周興嗣傳》曰：「高祖以三橋舊宅為灮宅，寺敕興嗣，與陸倕製碑。及成，俱奏高祖，用興嗣所製者，自是銅表銘柵，塘碣北伐檄次韻王羲之書千字，並使興嗣為之。」
*《蕭子範傳》曰：「子範除大司馬南平王戶曹屬，從事中郎，使製千字文。其辭甚美，命記室蔡薳注釋之。」
*《舊唐書·經籍志》：「千字文一卷，蕭子範撰。又一卷，周興嗣撰。是興嗣所次者，一千字文而子範所製者，又一千字文也。」
*《陳書·沈眾傳》：「是時，梁武帝製千字詩，眾為之注解。是又不獨興嗣子範二人矣。」
*《隋書·經籍志》云：「千字文一卷，梁給事郎周興嗣撰。千字文一卷，梁國子祭酒蕭子雲注。」
*《梁書·本傳》謂子範作之，而蔡薳為之注釋。今以為子雲注，子雲乃子範之弟，則異矣。
*《宋史·李至傳》言千字文乃梁武帝得鍾繇書，破碑千餘字。命周興嗣次韻而成。
*《獨異志》：「梁周興嗣為散騎常侍，聰明多才思。武帝出千言，無章句，令嗣次之，因成《千字文》。」

## 據
*《古今圖書集成》·理學彙編字學典·字學總部·總論·千字文
*《古今圖書集成》·明倫彙編人事典·臟腑部·紀事·紀事
百家姓

**《百家姓》**，書成宋初，原收姓氏四百一十一，後增至五零四，單姓四百四十四，複姓六十。

明陸深《蜀都雜抄》曰：「今百家姓以為出於宋朝，故首以趙、錢、孫、李，尊國姓也。」《百家姓》之序非以人口之多寡，僅據以讀來順口，易學好記，乃啟蒙稚子之讀物，是故其與《三字經》、《千字文》，合稱「三百千」。

## 另見
*姓名學
*姓氏
*中國姓氏
天命

:天命亦為清太祖之年號，請閱此。
**天命**者，天之旨意也。春秋以降，成儒家之要。

蓋其論始乎商。《尚書·湯誓》曰：「有夏多罪，天命殛之。」《詩·商頌》曰：「天命玄鳥，降而生商。」以為朝代興替，乃天命之所歸也。周承商俗，意為周天子得天下，乃天命使然。如《尚書·康誥》「天乃大命文王」，「丕顯文王，受天有大命」諸句，皆如是觀。

周公云，天弗尊命一人，敞君王無道，將更之，故惟行仁政，方保天命。是故又導「天命靡常」、「天命無親，惟德是輔」諸論。

孔子亦有此念，以為「死生有命，富貴在天」、「獲罪於天，無所禱也」。但亦以為天乃自然，曰：「天何言哉，四時行焉，百物生焉」。其亦論「命」，曰「道之將行也與，命也；道之將廢也與，命也。」命於此，乃一默定之天意，人無從拒之。故其以為，先有天命，人莫之能拒。

孟子曰「順天命，盡人事」，並立勤於天命。故其曰：「存其心，養其性，所以事天也；夭壽不貳，修身以俟，所以立命也。」立命者，按天命而立己身也。

荀況猶甚，曰「制天命而用之」。以為天命乃萬物之規律，人當用之。

簡言之，先秦儒者雖言「天命」，惟亦重勤，以為人該盡己為群，順天而行。

後世儒者襲之，並化天命一體於人，宋儒張載曰︰「為天地立心，為生民立命，為往聖繼絕學，為萬世開太平」，此乃「橫渠四句」也，其意為人當安身立命，為民請命，方真順天而行。

今人李瑞全，國立中央大學哲學研究所教授，曰︰「天命乃義理之命，為人之天職，即人道德上所應為之份內事。」以為孔子所言天命，非命限之命，僅義理之命。
## 兼查
* 中國朝代
## 據
* 先秦儒家 - 天命論
* 從儒家之終極關懷論生命倫理學之方向 - 李瑞全
春秋繁露

《**春秋繁露**》十七卷。舊本題漢董仲舒撰。然其書駁雜，非出一人之手，自宋以來，固已辨之者矣。後人考其書，蓋雜採董生及其後學之說，實乃西漢公羊家言之薈萃也。

書凡八十二篇，今存七十有九。含〈楚莊王〉〈竹林〉〈考功名〉〈通國身〉〈三代改制〉〈官制象天〉〈堯舜湯武〉〈服制〉〈王道通〉〈天容〉〈天辨在〉〈陰陽位〉〈郊祀〉等諸文。其名「繁露」者，蓋取春露繁多，以喻《春秋》義理之滋潤教化耳。其學本於《公羊》，專務闡發陰陽災異、天人感應之說，以固君權神授之本。書中所倡三綱五常，尤為後世所宗。至若官制、祭祀、教化之倫，靡不旁徵博引，以天道發明人事。
## 兼查
*《演繁露》
*《春秋繁露義證》
*《朱子五經語類》
*《別雅》
## 進學
*《春秋繁露》全文
二十四孝

《**二十四孝**》，孝子善行記也，元郭居敬著。

## 全書
一、孝感動天 虞舜

虞舜，瞽叟之子，性至孝。父頑母囂，弟象傲。舜耕於歷山，
有象為之耕，有鳥為之耘。其孝感如此，帝堯聞之，事以九男，
妻以二女，遂以天下讓焉。系詩頌之。

詩曰︰對對耕春象，紛紛耘草禽。嗣堯登帝位，孝感動天下。

二、親嘗湯藥 漢文帝劉恆

西漢文帝，名恆，高祖第三子，初封代王。生母薄太后。帝奉
養無怠，母嘗病三年，帝目不交睫，衣不解帶，湯藥非親嘗弗
進，仁孝聞於天下。系詩頌之。

詩曰︰仁孝聞天下。巍巍冠百王。母后三載病。湯藥必先嚐。

三、嚙指心痛 周曾參

周曾參，字子輿，事母至孝。參曾採薪山中，家有客至，母
無措參不還，乃嚙其指。參忽心痛，負薪以歸，跪問其母，母
曰︰「有客忽至，吾嚙指以悟汝耳」。後人系詩頌之。

詩曰︰母指方纏囓，兒心痛不禁。負薪歸未晚，骨肉至情深。

四、單衣順母 周閔子騫

周閔損，字子騫。早喪母，父娶後母，生二子，衣以棉絮，
閔損，衣以蘆花。一日，父令損御車，體寒失鞭。父察知其故，
欲出後母，損曰︰母在一子寒，母去三子單。後母聞之，卒悔
改。系詩頌之。

詩曰︰閔氏有賢郎，何曾怨後娘。車前留母在，三子免風霜。

五、負米養親 周子路

周仲由，字子路，家貧，嘗食黍薯之食，為親負米百里之外。
親歿，南遊於楚，從車百乘，積粟萬鍾，累褥而坐，列鼎而食
。乃嘆曰︰雖欲食黍薯之食，為親負百里之外，不可得也。有
詩為頌。

詩曰︰負米供甘旨，寧辭百里遙。身榮親已沒，猶念舊劬勞。

六、賣身葬父 漢董永

漢董永家貧，父死，賣身貸錢而葬。及去償工，途遇一婦，求
為永妻。俱至主家，主令織布三百疋，始得歸。婦織一月而成
，歸至槐陰會所，遂辭永而去。有詩為頌。

詩曰︰葬父貸孔兄，仙姬陌上逢。織布償債主，孝感動蒼穹。

七、鹿乳奉親 周郯子

周郯子，性至孝。父母年老，俱患雙目，思食鹿乳，郯子乃
衣鹿皮，往深山群鹿之中，取鹿乳供親。獵者見而欲射之，郯
子俱以情告，乃免。有詩為頌。

詩曰︰親老思鹿乳，身穿褐毛衣。若不高聲語，山中帶箭歸。

八、行傭供母 漢江革

後漢江革，少失父，獨與母居。遭亂，負母逃難，數遇賊，或
欲劫之去，革輒泣告有母在。賊不忍殺，轉客下邳，貧窮裸跣
，行傭以供母。母使身之物，莫不畢給。有詩為頌。

詩曰︰負母逃危難，窮途賊犯頻，告知方獲免，傭力以供親。

九、懷橘遺親 漢陸績

後漢陸績，字公紀，年六歲，至九江見袁術，術出橘待之。績
懷橘二枚，及跪拜辭墮地。術曰，陸郎作賓客而懷橘乎，績跪
答曰︰吾母性之所愛，欲歸以遺母，術大奇之。有詩為頌。

詩曰︰孝悌皆天性，人間六歲兒，袖中懷橘實，遺母報深慈。

十、乳姑不怠 唐唐夫人

唐崔南山曾祖母長孫夫人，年高無齒。祖母唐夫人，每日櫛
洗升堂，乳其姑，奶不粒食，數年而康。一日病，長幼咸集，
乃宣言曰︰無以報新婦恩，願子孫婦，如婦之孝敬足矣。有詩
為頌。

詩曰︰孝敬崔家婦，乳姑晨盥梳。此恩無以報，願得子孫如。

十一、恣蚊飽血 晉吳猛

晉吳猛，年八歲，事親至孝。家貧，榻無帷帳，每夏夜，蚊
多潛膚，恣取膏，雖多不驅之，恐其去以而噬親也，愛親之心
至矣。有詩為頌。

詩曰︰夏夜無帷帳，蚊多不敢揮。恣取膏血飽，免使入親幃。

十二、臥冰求鯉 晉王祥

晉王祥母喪，繼母朱氏，不慈，父前數譖之，由是失愛於父。
母欲食鮮魚，時天寒地凍，祥解衣，臥冰求之，冰忽自解，雙
鯉躍出，持歸供母。有詩為頌。

詩曰︰繼母人間有，王祥天下無。至今河上水，留得臥冰模。

十三、為母埋兒 漢郭巨

漢郭巨家貧，有子三歲，母嘗減食與之。巨謂妻曰，貧乏不
能供母，子又分父母之食，盍埋此子。及掘坑三尺，得黃金一
釜，上云官不得取，民不得奪。有詩為頌。

詩曰︰郭巨思供親，埋兒為母存。黃金天所賜，光彩照寒門。

十四、搤虎救父 晉楊香

晉楊香年十四，常隨父豐往田間穫粟。父為虎曳去，時楊香
手無寸鐵，惟知有父而不知有身。踴躍向前，搤持虎頸。虎亦
靡然而逝，父方得免於害。有詩為頌。

詩曰︰深山逢白額，努力搏腥風。父子俱無恙，脫身饞口中。

十五、棄官尋母 宋朱壽昌

宋朱壽昌七歲，生母劉氏，為嫡母所妒，復出嫁，母子不相
見者五十年。神宗朝棄官入秦，與家人訣，謂不尋見母，誓不
復還。後行次同州得之，時母年已七十有餘。有詩為頌。

詩曰︰七歲離生母，參商五十年。一朝相見後，喜氣動皇天。

十六、嘗糞憂心 齊庚黔婁

南齊庚黔婁為孱陵令，到縣未旬日，忽心驚流汗，及棄官歸
。時父疾始二日，醫曰︰「欲知癒劇，但嘗糞，苦則佳。」黔婁嘗
之，甜，心甚憂之。至夕，稽顙北辰，求以身代父死。有詩為
頌。

詩曰︰到縣未旬日。樁庭遘疾深。願將身代死，北望起憂心。

十七、戲彩娛親 周老萊子

周老萊子至性孝，奉養二親，備極甘脆，行年七十，言不稱
老。常著五彩斑斕之衣，為嬰兒戲於親側，又常取水上堂，詐
跌臥地，作嬰兒啼以娛親。有詩為頌。

詩曰︰戲舞學驕癡，春風動彩衣。雙親開口笑，喜氣滿庭幃。

十八、拾桑供母 漢蔡順

漢蔡順少孤，事母至孝。遭王莽亂，歲荒不給拾桑，以異器
盛之。赤眉賊見而問之，順曰︰「黑者奉母，赤者食。」賊憫其孝
，以白米三斗，牛蹄一隻與之。有詩為頌。

詩曰︰黑桑奉萱幃，饑啼淚滿衣。赤眉知孝意，牛米贈君歸。

十九、扇枕溫衾 漢黃香

漢黃香，年九歲，失母，思慕惟切。鄉人稱其孝，香躬執勤
苦，一意事父。夏天暑熱，為扇涼其枕蓆；冬天寒冷，以身暖
其被褥。太守劉護表而異之。有詩為頌。

詩曰︰冬月溫衾暖，炎天扇枕涼。兒童知子職，千古一黃香。

二十、湧泉躍鯉 漢姜詩

漢姜詩，事母至孝。妻龐氏，奉姑，尤謹。母性好飲江水，
妻出汲而奉母。又嗜魚膾，夫婦常作之。召鄰，母，供食之。
後舍側忽有湧泉，味如江水，日躍雙鯉，詩時取以供母。有詩
為頌。

詩曰︰舍側甘泉出，朝朝雙鯉魚。子能恆孝母︰婦亦孝其姑。

二十一、聞雷泣墓 魏王裒

魏王裒事母至孝。母存日，性畏雷。既卒，殯葬於山林。每
遇風雨，聞阿香，響震之聲，即奔墓所跪拜。泣告曰︰「裒在此
，母親勿懼。」有詩為頌。

詩曰︰慈母怕聞雷，冰魂宿夜臺。阿香時一震，到墓繞千迴。

二十二、刻木事親 漢丁蘭

漢丁蘭幼喪父母，未得奉養，而思念劬勞之恩，刻木為像，
事之如生。其妻久而不敬，以針戲刺其指，則出血。木像見蘭
，又眼中垂淚。蘭問得其情，將妻出棄之。有詩為頌。

詩曰︰刻木為父母，形容如在時。寄言諸子姪，各要孝親幃。

二十三、哭竹生筍 三國孟宗

三國孟宗，字恭武，少孤。母老病篤，多月思筍煮羹食。宗
無計可得，乃往竹林中，抱竹而泣。孝感天地，須臾地裂，出
筍數莖。歸持，作羹奉母，食畢疾愈。有詩為頌。

詩曰︰淚滴朔風寒，蕭蕭竹數竿。須臾冬筍出，天意報平安。

二十四、滌親溺器 宋黃庭堅

宋黃庭堅，號山谷，元祐中為太史。性至孝，身體貴顯，
奉母盡誠，每夕親自為洗滌溺器，未曾有一刻不供人子之職。
有詩為頌。

詩曰︰貴顯聞天下，平生事孝親。不辭常滌溺，焉用婢生嗔。
太平御覽

《**太平御覽**》，初名《**太平類編**》，後易此名，亦簡曰《**御覽**》。合《太平廣記》、《文苑英華》及《冊府元龜》而稱「宋匯部四大書」耳。

太平興國二年，宋太宗命翰林學士李昉、扈蒙、左補闕知制誥李穆、太子少詹事湯悅、太子率更令徐鉉、太子中允張洎、左補闕李克勤、右拾遺宋白、太子中允陳鄂、光祿寺丞徐用賓、太府寺丞吳淑、國子寺丞舒雅、少府監丞呂文仲、阮思道等十四人纂輯《太平御覽》，惟克勤、用賓、思道改他官；故續命太子中允王克貞、董淳、直史館趙鄰幾參預。至八年十二月成，共六年。本名《太平類編》，宋敏求《春明退朝錄》謂書成之後，太宗日覽三卷，一歲而讀周，故賜名《太平御覽》。

凡一千卷，為宋類書至大者，索引經史圖書，凡一千六百九十餘種，今不傳者十之七八，惟凡所徵引，先錄書名，次錄原文、而不參以己見，故足資考證。全書分五十五門，雖多轉引類書，難皆收原本，然蒐羅浩博，足資考證古籍軼文。清高宗曰：「宋太宗身有慚德，因集文人為《太平御覽》、《太平廣記》、《文苑英華》三大書，以弭草野之私議。」

## 據
*《中華大百科全書》·太平御覽

## 它典
*中國歷代基本典籍庫--隋唐五代卷 太平御覽
古今圖書集成

《**古今圖書集成**》，屬類書，清陳夢雷撰。書凡萬卷，目錄四十，彙編有六︰曰曆象、曰方輿、曰明論、曰博物、曰理學、曰經濟；下分三十二典、六千一百一十七部。計有大冊五千又二十，頁五十萬餘，字億七千萬有奇，圖萬幅，引書六千多，分裝五百七十六函。卷帙浩繁，迄今無出其右。康熙四十五年四月，初成。

六十一年十二月，世宗方嗣位，敕諭︰「陳夢雷處所存《古今圖書集成》一書，皆皇考指示訓誨，欽定條例，費數十年聖心，故能貫穿今古，彙合經史。天文地理，皆有圖記。下至山川草木，百工製造、海西秘法，靡不備具，洵為典籍之大觀。此書工猶未竣，著九卿公舉一二學問淵通之人。令其編輯竣事。原稿內有訛錯未當者。即加潤色增刪。仰副皇考稽古博覽至意。」乃命經延講官、戶部尚書蔣廷錫審校。雍正四年，定稿奉進。

蓋夢雷嘗言：「凡在六合之內，鉅細畢舉，其在十三經，二十一史者，隻字不遺。其在稗史子集者，亦只刪一二」；張廷玉亦云：「自有書契以來，以一書貫串古今，包羅萬有，未有如我朝《古今圖書集成》者。」

## 據
*《清實錄／世宗憲皇帝實錄／卷之二／康熙六十一年十二月／十二日》
*《中華大百科全書》【古今圖書集成】介紹文章
*《中國大百科智慧藏》【古今圖書集成】介紹文章
*中國哲學書電子化計劃《古今圖書集成》
明英宗

**大明英宗睿皇帝**，諱**祁鎮**，宣宗長子也，母貴妃孫氏，生四月即立為皇太子，其母遂冊為皇后。

## 正統朝
宣德十年正月，宣宗崩，祁鎮即皇帝位，以明為正統元年。英宗登帝位時年僅九歲，由太皇太后輔政，累朝元老楊士奇、楊榮、楊溥主政，仁宣之治得以維繼。

正統七年，太皇太后崩，三楊去位，宦官王振得寵，廣植私黨，創明代宦官專權之先，百官為之側目。

十四年，瓦刺入犯，帝從王振之言，下詔親征，命其弟郕王居守。帝於土木堡被圍，師潰，死者數十萬，帝北狩。京師聞敗，皇太后命郕王臨國。九月，郕王即帝位，遙尊帝為太上皇帝，立英宗長子朱見深為皇太子。

## 景泰朝
于謙等數敗瓦刺師，景泰元年，瓦刺遺使請和，八月，英宗南返，景帝恐英宗還鑾，將其幽錮南宮，防備甚密。景泰三年五月廢太子見深為沂王，立皇子見濟為皇太子，翌年太子薨。景泰八年正月，景帝與疾宿南郊齋宮，群臣請建太子，不聽。石亨、徐有貞等入南宮，迎上皇複位，廢代宗為郕王，遷西內，同月郕王薨，以親王禮葬西山。

## 天順朝
英宗複位後，下兵部尚書于謙、大學士王文於獄，五日後斬于謙於市，天下冤之，後英宗亦悔。

天順朝，英宗勤於朝政，任用李賢等賢臣，吏治尚清明。 

## 據
* 《明史·卷一〇·英宗前本紀》
* 《明史·卷一二·英宗後本紀》
漢光烈皇后

**漢光烈皇后**諱**麗華**，南陽新野人。元始四年生，父陰陸，母鄧氏，傳出管仲。更始元年嫁劉秀。

二年，秀圖河北，欲盟真定王揚，揚王家人，不欲立次於帝及秀，要結親。秀遂令劉植為媒，取揚外甥郭聖通，生彊。

三年，秀即皇帝位，改元建武，迎麗華及聖通，同為貴人。翼年，帝欲立麗華為后，麗華絕，因聖通有子。故立聖通為后，彊為太子。

建武初天下未定，帝恆出自將，詔陰貴人侍軍中，子莊即生於軍中。

建武十七年以懷勢怨懟，數違教令，不能撫循他子，訓長異室，廢郭皇后，立陰貴人為后。在位恭儉，少嗜玩，不喜笑謔。性仁孝，多矜慈。七歲失父，雖已數十年，言及未曾不流涕。帝見，常歎息。

顯宗即位，尊為皇太后。永平三年冬，帝從太后幸章陵，置酒舊宅，會陰、鄧故人諸家子孫，並受賞賜。七年崩，在位二十四年，年六十，合葬原陵。

育五子，曰漢顯宗孝明皇帝、漢東平憲王、漢廣陵思王、漢臨淮懷公、漢琅邪孝王。

## 據
* 《後漢書》卷十上《皇后紀上·光烈陰皇后紀》
漢顯宗孝明皇帝

**漢顯宗孝明皇帝**，諱莊，光武帝四子也。建武四年生軍中，母光烈皇后。建武十九年立為太子。建武中元二年光武帝崩，以太子襲號為皇帝，改元永平，尊母為皇太后。

帝隨建武制度，倡儒學，重刑法，為政苛察，總攬權柄，權不借下。嚴令外戚不得封侯與政，防貴戚元勛。外和四夷，侵擾不見。

十六年，命竇固、耿忠征北匈奴。進抵天山，擊呼衍王，斬首千餘級，追至蒲類海，取伊吾盧地。其後，竇固以班超使西域，由是西域諸國皆遣子入侍。自始建國元年至今，斷交西域竟六十五年。次年，復置西域都護。

帝聞西域有神，其名曰佛，遣使者赴天竺求得其書及沙門，立白馬寺。

明帝之世，吏治清明，海內安定。嘗詔招撫流民，以郡國公田賜貧、貸種食，興修水利。民安其業，戶口滋殖。建武中元，漢有口為二千一百萬，至永平末，增至三千四百萬。

十八年八月，崩於洛陽東宮前殿，葬顯節陵。太子炟嗣。

## 家屬

*父 漢世祖光武皇帝 秀
*母 漢光烈皇后 陰麗華
*妻 漢明德皇后
*妻 賈貴人
**子 漢肅宗孝章皇帝 炟
*妻 陰貴人
**子 漢梁節王 暢
*以下後漢書不載母氏
**子 漢千乘哀王 建
**子 漢陳敬王 羨
**子 漢彭城靖王 恭
**子 漢樂成靖王 黨
**子 漢下邳惠王 衍
**子 漢淮陽頃王 昞
**子 漢濟陰悼王 長
**女 漢獲嘉長公主 姬
**女 漢平陽公主 奴
**女 漢隆慮公主 迎
**女 漢平氏公主 次
**女 漢沁水公主 致
**女 漢平皋公主 小姬
**女 漢浚儀公主 仲
**女 漢武安長公主 惠
**女 漢魯陽公主 臣
**女 漢樂平公主 小迎
**女 漢成安公主 小民

## 據
*《後漢書·卷二·顯宗孝明帝紀》
漢肅宗孝章皇帝

**漢肅宗孝章皇帝**，諱炟，明帝子也，永平元年生，母賈貴人。即位後尊明德皇后為太后，改元建初。

帝勵精圖治，注重農桑，興修水利，減輕徭役，衣食樸素，與民休息，雅好儒術。兩使班超使西域，西域入為漢藩。史稱明章間「明章盛世」。

然帝縱外戚，至後朝戚宦相爭。

帝擅書法，其草書有盛名，號稱章草。

章和二年崩，葬敬陵。太子肇嗣。

## 家屬

*父 漢顯宗孝明皇帝 莊
*母 賈貴人
*妻 漢章德皇后
*宋貴人
**子 漢清河孝王 慶
*妻 梁貴人
**子 漢孝和皇帝 肇
*妻 申貴人
**子 漢濟北惠王 壽
**子 漢河閒孝王 開
*以下後漢書不載母氏
**子 漢千乘貞王 伉
**子 漢平春悼王 全
**子 漢城陽懷王 淑
**子 漢廣宗殤王 萬歲
**女 漢武德長公主 男
**女 漢平邑公主 王
**女 漢陰安公主 吉

## 據
*《後漢書·卷三·肅宗孝章帝紀》

分類:漢本紀
明代宗

**大明代宗符天建道恭仁康定隆文布武顯德崇孝景皇帝**，諱**祁鈺**，宣宗次子也，母賢妃吳氏。英宗即位，封郕王。正統十四年八月，英宗北狩，皇太后命其監國，九月即皇位，遙尊英宗為太上皇帝，立上皇子見深為太子，以明年為景泰元年。

景帝即位後，以于謙為兵部尚書，數敗瓦刺師，上皇得歸，景帝恐上皇還鑾，幽錮上皇於南宮，朝謁不許。

景泰三年，廢皇太子見深為沂王，立皇子見濟為太子，翌年，太子薨。

景泰八年正月，景帝與疾宿南郊齋宮，群臣請建太子，不聽。石亨、徐有貞等入南宮，迎上皇復位，廢景帝為郕王，遷西內，同月郕王薨，諡戾，以親王禮葬西山。

## 家屬
### 妻
#廢后汪氏，廢於景泰三年，卒諡孝淵景皇后。
#妃杭氏，懷獻太子朱見濟母，景泰三年立為皇后。
### 子女
子︰

#懷獻太子朱見濟，景泰四年薨。

女︰
#固安公主，英宗復辟，降稱郡主。成化時，年已長，憲宗以閣臣奏，五年十一月下嫁王憲。禮儀視公主，以故尚書蹇義賜第賜之。

## 據
*《明史·卷十一·景帝本紀》
時辰

**時辰**者，古中國所以記時也。一日十二分，配以地支名。一時辰即二小時也。

## 十二時辰表
古以漏刻紀時，十二支皆有專名，以狀天色，以述民人之興作。其目如下：

## 初正之沿革

自宋以降，計時始有初、正之分。析一時為二，曰初、曰正，若子初、子正，以至亥初、亥正之屬。積一日為二十四段，世謂之「小時」。考北宋至和三年《四時潮候圖》，已見「未初」、「酉初」、「戌正」、「卯末」諸目，蓋以紀潮汐也。

按南宋王應麟《玉海》暨《宋史·天文志》皆載：「每時初行一刻，至四刻六分之一為時正，終八刻六分之二則交次時。」蓋古制一日百刻，以十二平分之，每時得八刻又六分刻之二。故半之，以前四刻又六分刻之一為時初，後者為時正。

逮明改行九十六刻之制，辰刻始侔，遂以一至四刻為時初，五至八刻為時正。清錢大昕《十駕齋養新錄》云：「一日分十二時，每時又分為二，曰初、曰正，是為二十四小時。」即此謂也。
當此明清之際，泰西曆法東漸，其分一日亦為二十四。因其制相類，譯者遂以「」當漢土之「小時」，而轉呼舊制之十二時辰為「大時」以別之。

按華言之初、正，日人則謂之「刻」、「半刻」。若下表：

## 註


## 據


中時
漢代頃侯

**漢合陽侯**諱**嘉**，字**仲**，太上皇次子也。漢高帝六年封代王，翌年匈奴來攻，不能守，棄國自歸雒陽，遂廢為合陽侯。子濞，封沛侯。

後沛侯封吳王，尊仲謚**代頃侯**。

## 家屬

*父 漢太上皇 煓
*母 劉媼

*未詳母氏
**子 漢吳王濞
星曜行度

**星曜行度**，乃命理學之術語也。夫萬物之命，皆因而變，位同陰陽五行。

太陽一日行一度，一月行一宮，一年行一周天；太陰一日行十三度，兩日半行一宮，一月行一周天。

歲星順或五日行一度，大約一年一宮，十二年一周天。

熒惑順或日半行一度，大約兩月一宮，二年行一周天。

鎮星順或十日行一度，大約二十八月一宮，二十八年一周天。

太白順或一日行一度，大約一月一宮，一年一周天。

辰星順或一日行一度，大約一月一宮，一年一周天。

紫氣二十九日行一度，大約二十九月一宮，二十九年一周天。

月孛九日行一度，九箇月一宮，九年一周天。

羅㬋十八日行一度，十八月一宮，十八年一周天。

計都十八日行一度，十八月一宮，十八年一周天。

已上日、月、木、火、土、金、水、炁、孛九星，順行度逆行宮。也惟、羅計二星，順行宮逆行度也。凡木火、土、金、水纔有遲留，伏逆晨夕，次見之論於中。太陰躔度，有朔後行昏度，望後行晨度，宜仔細推詳。
## 據
*《古今圖書集成》·《博物彙編藝術典》·星命部·彙考·星曜行度
*鍾景江師傅 - 現代紫微斗數 <命運介說> <命運的總類與改運方法>
雪景球

**雪景球**，玩具也。外為透明球，其或玻璃，或塑膠，內造微小景物，上鋪白屑，盈水作降雪之介。晃之，則屑徐然降，如飄雪然，故有是名。今多具音樂盒，以奏聖誕歌也。
四時

**四時**者，春夏秋冬也。春，萬物始生，其色蒼蒼，故亦曰蒼天：夏，萬物盛壯，其氣昊昊，故又曰昊天：秋，萬物成熟，皆有文章，故亦曰旻天；冬，陰氣在上，萬物伏藏，故又曰上天。春生、夏長、秋收、冬藏，蓋此之謂也。


File:Urban spring blooms.jpg|春，萬物始生。
File:The Chase Wood - Newbury.jpg|夏，萬物盛壯。
File:Czechia, Jicin, Wallenstein's alley.jpg|秋，萬物成熟。
File:Schneelandschaft_Furx.JPG|冬，萬物伏藏。


## 據

* 《古今圖書集成》《博物彙編藝術典》·拆字部·彙考·四季水筆
* 《古今圖書集成》《曆象彙編歲功典》·歲功總部·雜錄
* 《古今圖書集成》《曆象彙編乾象典》·天部·彙考·釋天
吐谷渾

**吐谷渾**，古方國也，鮮卑慕容部支，先世游牧於徒河青山。晉太康四年鮮卑單于涉歸庶長子慕容吐谷渾，因與慕容廆不和，萌生去意，遂率其部一千七百戶，西遷陰山。

建興元年，慕容吐谷渾率部南下，至隴西枹罕。據其地，子孫相承，又佔南北西等地，氐羌皆臣。五年，吐谷渾卒，長子吐延立。咸和四年，吐延為羌族酋長姜聰所刺死，臨終囑長子葉延保衛白蘭。葉延嗣立，於沙州建慕克川，並以吐延為氏，以吐谷渾為姓、族姓、國號。

葉延崩，碎奚嗣立。秦建元七年，隨仇池氐王稱臣於秦，封為安遠將軍。後嗣視連、視羆皆北面西秦，領沙州牧、白蘭王。屢有不服皆招禍。

秦太初十八年，視羆子樹洛干立，佔據莫河川（或慕賀川），稱吐谷渾王，號茂寅可汗。秦更始三年，揮軍祭擺南涼太子虎台，取澆河。後，雖嘗敗績於秦，卻受秦封為平狄將軍、赤水都護。吐谷渾專事招賢，日趨壯大，東至洮河、龍固，西達赤水、白蘭，北界黃河，南至大積石山。北望南涼，東接西秦。

及吐蕃初興，唐龍朔三年滅吐谷渾，諾曷缽投唐涼州，有餘部留故地，為吐蕃屬國。

## 吐谷渾世系

慕容吐谷渾

吐延

葉延

碎奚

視連

視羆

烏紇提

樹洛干

阿豺

慕璝

慕利延

拾寅

度易侯

伏連籌

誇呂

世伏

允伏

甘豆可汗 慕容順

烏地也拔勒豆可汗 諾曷缽

降唐

烏地也拔勒豆可汗 諾曷缽

慕容忠

烏地也拔勤忠可汗 慕容宣超

慕容曦皓

慕容兆

慕容復

## 據
*《唐書·吐谷渾傳》
項梁

**項梁**，秦下相人，楚遺族也，西楚霸王項羽之叔。父燕，楚名將也，以身殉楚，其族中多為將者。

梁殺人，與羽避仇於吳。吳中賢士大夫皆出梁下。每吳中有大繇役及喪，梁常為主辦，陰以兵法部勒賓客及子弟，以是知其能。

及陳涉起兵，梁叔姪殺會稽太守殷通，任張楚之上柱國，渡江西進，屢勝秦軍。陳勝亡，項梁從范增之計，於民間尋得故楚懷王之孫，王之，仍號懷王，懷王封梁為武信君。梁率軍敗秦將章邯，於雍丘陣斬秦將李由，後於定陶為章邯所敗，亡於軍中。

## 據
*漢·司馬遷·史記卷七·項羽本紀第七
陰陽五行

**陰陽五行**者，古人所以該宇宙之理，而明萬物之化者也。醫家、性理、卜筮諸術，咸稟乎此。五行者，金、木、水、火、土也。
## 釋義

蓋太極判而生陰陽，陰陽分而為五行。太極者，理也；陰陽五行者，氣也。理寓乎氣，交相為用而不相離。考諸《河圖》，天一生水，天三生木，天五生土，此三者皆陽之所生也；地二生火，地四生金，此二者皆陰之所生也。合之則為二氣，分之則為五行。

論其分也：天陽而地陰，日陽而月陰，春、夏屬陽而秋、冬為陰，東、南為陽而西、北為陰。然晝則天地俱陽，夜則天地俱陰；春、夏則天地日月皆陽，秋、冬則天地日月皆陰；東、南四時皆陽，西、北四時皆陰。譬猶人手，左陽右陰，定分不可易也；然仰之皆陽，覆之皆陰。要之，燠熱屬陽，寒涼屬陰也。

周子云：「五行，一陰陽也；陰陽，一太極也。」本未嘗相離也。

其質形於地，則為潤下之水、炎上之火、曲直之木、從革之金、稼穡之土。其氣運於天，則為春、夏、秋、冬。土寄旺於四季之末，號曰沖氣。

賦於人身，則臟腑有肝、心、脾、肺、腎；舍於人心，則德性有仁、義、禮、智、信。形質者其粗，神理者其精，亦交相為用而不離焉。

五行之理，有生有剋。相生者，木生火，火生土，土生金，金生水，水生木也；相剋者，木剋土，土剋水，水剋火，火剋金，金剋木也。
## 源流
溯其源流，昉於《尚書·洪範》，曰：「五行：一曰水，二曰火，三曰木，四曰金，五曰土。水曰潤下，火曰炎上，木曰曲直，金曰從革，土爰稼穡。潤下作鹹，炎上作苦，曲直作酸，從革作辛，稼穡作甘。」始定五行之說。後《國語·鄭語》史伯言：「以土與金、木、水、火雜，以成萬物。」《左傳》亦云：「天生五材，民並用之，廢一不可。」皆本此意。

至周之末，齊人鄒衍倡五德終始之說，以五行相勝（即相剋）、相生之理，推演天命之遞嬗。《黃帝內經》則以五行配臟腑經絡，合明醫理。

漢世董仲舒推演其義，配以五常，謂木屬仁，火屬禮，土屬信，金屬義，水屬智。自是五行之說，遂入儒家之奧窔。
## 類象

## 兼查
*四元素說
*八卦
*四象
## 據
*《古今圖書集成》·《曆象彙編乾象典》·五行部·彙考·周書洪範
*《古今圖書集成》·《曆象彙編乾象典》·陰陽部·總論·陰陽五行八卦
斷袖之癖

**斷袖之癖**，意男風也。典出《漢書》。

漢哀帝好龍陽。董賢乃御史兼大司馬，尤得帝寵。帝、賢午休相擁而眠，帝醒憚驚賢，以劍割袖而起。遂云「斷袖之癖」。
## 兼查
*同性戀
*龍陽

*
董賢

**董賢**，字聖卿，漢雲陽人也，成帝陽朔三年生。父御史恭子。初為太子舍人，哀帝即位，任他職。帝於宮視賢，嗜其儀貌，拜為黃門郎。

帝寵賢，任大司馬，納其妹為昭儀，賢及其妻同侍帝於宮。帝與賢同起同睡於龍榻。賜賢財，任恭為少府、爵關內侯。妻族任官，賢家僕皆受帝賜。

帝欲封賢為侯，相王嘉反對，曰：「往古以來，貴臣未嘗有此，流聞四方，皆同怨千人所指，無病而死」，嘉後獲罪，於獄絕食二十餘日，嘔血而死。

元壽二年，匈奴單于來朝，席於宴，見臣之賢年輕，甚怪，詢傳譯，帝令傳譯回曰：「大司馬年少，以大賢居位。」單于信以為真，賀帝得賢臣。

帝於宴中笑視賢，曰「吾欲法堯禪舜，何如？」中常侍王閎諫帝不宜此想，帝默言，自此遠閎。

哀帝於賢治，國越加衰。帝死，賢失勢。漢平帝元始元年，外戚王莽藉太后之名義遂賢出宮，以賢年輕為由，罷其官職，賢與妻自盡，年二十二。賢死，帝收賢財，其家人徙往遠處。

## 據
*《漢書》·卷九十三·佞幸傳第六十三
昭儀

**昭儀**為古中國宮中女官，為宮之嬪妃之號也。始於西漢元帝，位視丞相，爵比諸侯矣。三國魏主之妾下有昭儀，爵比縣侯。後世皆用，然位不及漢魏時矣。
哥斯大黎加

**哥斯大黎加**，又名**哥斯達黎加**，在中美洲，北鄰尼加拉瓜，東接巴拿馬，位近赤道，都聖荷西。口四百一十五萬九千七百五十七人，方五萬一千平方公里。行共和，言西班牙語，民多力農，富於鄰邦。自一九四九年始，無有兵旅。其憲曰：「吾國無師」，且以十二月一日為廢軍日。
祁連山

**祁連山**為中國內主山之一也，位青藏高原北，跨甘肅青海，西為阿爾金山，東為蘭州興隆山，南為柴達木盆地青海湖，從西北至東南，數列並行之山以成，均海拔四千米上，長二千公里，寬二至五百公里，山中平原河谷踰十之三四。

名源匈奴語，「祁連」意為「天」，山此而得名「天山」；因位河西走廊之南，故名南山。

唐李白詩曰「明月出天山，蒼茫雲海間；長風幾萬里，吹度玉門關。」，其所言「天山」即祁連山。
海拔

地與海之高下差，謂之**海拔**。凡量山嶽之高，必先定海面之準，取其平也。

然海平之數，因地而遷，非一概可論。

中土之測地理者，多以黃海均平之波為極準。若夫臺灣之制，則定基隆港東岸所立水準原標為衡量之本。 

極宇之內，其高莫過於聖母峰之巔，海拔八千八百四十有四公尺餘。而至深莫過於馬里亞納海溝，深入海平之下萬有九百一十有一公尺。夫水陸變遷，高下相形，其規規模略如此也。

## 據
桃

**桃**，李之屬也。《本草綱目》曰：「桃可作脯食，益顏色，肺之果， 肺病宜食之。」

分類:李屬
分類:果
青藏高原

**青藏高原**（北緯二十五度至四十度，東經七十四度至一百零四度），或曰**青康藏高原**，古稱**三危**，亞洲之高原，處青海、西康、西藏之地，世上至雄之原也。海拔四千五百米，二百五十萬平方公里，冠以「世界屋脊」、「第三極」之名。
海平面

**海平面**為海之均高也。其以準平面之高比來確，量之而難矣。

近有海平面升之勢。據測，近年中國海平面升率為年二點五毫米，略高於全球海平面之升率。

海平面於地理量為高之準，如中國海平高以青島港為零準，臺灣海平高以基隆外海為零準。
周

**周**，三代末也，姬姓。黃帝支裔也，出少昊，少昊生蟜極，蟜極生帝嚳，帝嚳生后稷，為周始祖。十四傳文王昌，為殷西伯。適商王紂無道，嘗囚之羑里，以美女文馬賂，得還。四十三年改元受命，五十年崩，子武王發嗣。受命十年，武王會諸侯於孟津，三百諸侯不期而會，咸稱伐紂，王以時機未至，還。十二年舉義兵伐紂，戰於牧野，殷以奴隸為兵，倒戈助周，帝紂返鹿臺自焚死，周遂立紂子武庚，分天明命，都鎬，稱**宗周**。

周制封建，以天子為諸侯大宗，開天以來萬國相盟，舉共主為天子，至今乃止。王崩，子成王誦嗣，幼以周公旦，召康公爽為輔。傳旦欲代為王，紂子武庚乘諸侯離心，共三監起亂。旦自將平之，東至海。乃營東都洛邑，稱**成周**，徙商頑民實之。

成王崩，子康王釗嗣。此間周極盛，史稱「成康之治」。康王崩，子昭王瑕嗣，十六年南征荊楚，三年而還，度漢間溺死。子穆王滿嗣，好游行，朝政日疏，周道乃衰。懿王間四夷日盛，戎狄交侵。厲王暴厲，招怨國人，為所放，周召共和十四年，王崩，還政宣王。宣王中興周道，崩，子幽王立幼廢長，招怨諸侯，申侯聯繒侯引犬戎攻王，死於驪。廢太子宜臼立，以宗周殘破，東遷雒邑。是以天子之地微，力不足鎮壓諸侯；王為諸侯立，且幽王因而死，王嫌弒父，聲威不鎮。列國相攻，禮樂廢弛，始入春秋之世。

終有為霸，號尊王攘夷。惠王时齊初霸，繼而晉、宋、秦、楚、吳、越皆嘗爭霸。威烈王時，列車篡政，統序失亂，王册晉卿韓、趙、魏三家為諸侯，史稱「三家分晉」。至顯聖王时，霸主不行，列國相王，漸餘七國，為戰國時代。赧王五十九年，西周武公奉王伐秦，秦攻之，武公入秦獻土，西周亡。是歲，王崩。秦遂不許周立天子，天下無共主。次平六國，一有天下。
## 周世系
### 王天下前
后稷不窋鞠公劉慶節皇僕差弗毀隃公非高圉亞圉公叔祖類周太王季歷周文王
### 王天下
#### 西周
周武王周成王周康王周昭王周穆王周共王周懿王周孝王周厲王周召共和周宣王周幽王
#### 東周
周平王周攜王周桓王周莊王周僖王周惠王王子頹周襄王周頃王周匡王周定王周簡王周靈王周景王周悼王周敬王周元王周貞定王周哀王周思王周考王周威烈王周安王周烈王周顯王周慎靚王周赧王
夏禹

**禹**，**姒**姓，諱**文命**，字**高密**。史號**大禹**、**帝禹**，為夏后氏酋長、夏開國之君。
## 紀
禹，黃帝之玄孫、顓頊之孫，一曰為帝顓頊六世孫。其父曰鯀，為帝堯封於崇，為伯，世稱崇伯鯀或崇伯，其母為有莘氏女脩己。

相傳云，禹之治河有功，受舜禪而嗣位。其得諸侯之助，禹王正位，以陽城為都，一曰以平陽為都，國號曰**夏**。並封丹朱於唐，封商均於虞。

禹首開家天下，故後人稱之曰**夏禹**。其德比堯、舜，嘗治水，又劃中國為九州，後人又號曰大禹。禹崩，葬於會稽山，今存禹廟、禹陵、禹祠。自夏啟始，歷代帝王多至禹陵以祭之。
## 引據
*《史記·夏本紀》
*《竹書紀年·夏后氏》
*《帝王世紀·夏第三》

分類:先三代本紀
分類:夏本紀
宋 (釋義)

*周諸侯國，閱**[[宋]]**；
*南朝之始，閱**[[劉宋]]**；
*一統中國，國姓趙者，閱**[[趙宋]]**；
* 中國姓氏，閱**[[宋姓]]**。
蕭邦

[縮圖|200px|西元[一八三六年之蕭邦]]
**弗雷德里克・法蘭索瓦・蕭邦**，以姓行，波蘭澤拉佐瓦沃拉人也。父法國人，徙居波蘭；母波蘭人。生於西曆一八一〇年二月二十二日。

蕭邦幼慧，天資穎異。年六歲，已通音律。八歲，作《波蘭舞曲》，聲名噪於華沙。尋登臺獻技，觀者莫不稱奇，譽曰：「波蘭之莫札特」。師艾爾斯內，習樂理。年十有六，入華沙音樂學院。居數年，藝業精進。年十九，作《鋼琴協奏曲》，f小調者。翌年，又作e小調者，乃巡演維也納，名聲大振。

一八三〇年，波蘭民起，舉兵以抗俄。明年，俄師陷華沙，國事遂不可為。蕭邦時客他鄉，歸路遂絕，乃輾轉寓於巴黎。居巴黎十有八載，以授琴、獻技、製譜為業。所作《馬祖卡》《波蘭舞曲》等，皆寓懷鄉之思，風神格韻，時人莫能企及。與李斯特、白遼士等名家交善，共相切磋。年二十有六，識女史奧蘿兒・杜班。二人相知九年，情誼甚篤。

蕭邦素體孱弱，加之憂勞，未屆而立，已病肺癆。後與杜班情好日疏，終至乖離，蕭邦神傷，病益篤。一八四九年十月十七日丑時，卒於巴黎寓邸，年三十有九。遺命其姊曰：「吾心歸諸波蘭。」身雖葬巴黎拉雪茲公墓，然其心卒歸華沙聖十字教堂，以慰其在天之靈。
分類:基礎之文
分類:華沙國列傳
分類:樂師